АЁЛ ҲАР ҚАЙСИ СОҲАНИ УДДАЛАЙДИ: БУ БОРАДА ҚАЙСИ ЧЕКЛОВЛАР ЭСКИРГАН? • NeMolchi.uz\nBosh sahifa Jabrlanganlarga maslahat АЁЛ ҲАР ҚАЙСИ СОҲАНИ УДДАЛАЙДИ: БУ БОРАДА ҚАЙСИ ЧЕКЛОВЛАР ЭСКИРГАН?\nАЁЛ ҲАР ҚАЙСИ СОҲАНИ УДДАЛАЙДИ: БУ БОРАДА ҚАЙСИ ЧЕКЛОВЛАР ЭСКИРГАН?\nБугун аёллар йирик компанияларга раҳбарлик қиляпти, мамлакатларни бошқариб келяпти, жаҳон рекордларини ўрнатяпти, коинотга учаяпти, уммон тубини ўрганяпти. Аслида XXI асрда аёллар эплолмаган соҳанинг ўзи қолмади, лекин жамиятда ҳали ҳамон уларни “нўноқ” деб ҳисоблайдиган инсонлар тоифаси учрайди. Қолаверса, аёлларга нисбатан тақиқлар сақланиб қолган.\nБундан юз йил илгари аёллар учун эркакларнинг касби томон йўл бутунлай ёпиқ эди. Лекин вақт ўтиб, илмдан то сиёсатгача йўналишларда аёл-қизлар тобора ўзларини намоён қилиб бормоқдалар. Хўш, бугун нозик дид соҳибалари учун яна қайси чекловлар сақланиб қолмоқда?\nГендер кўрсатмалар бўйича тарбия\nҚизларимизга мана бундай тарбия берамиз: «сипо кўринишинг керак, ўзингни босиб ол», «футболни қўй, қўғирчоқни ол», «нозик бўл, ўғил болага ўхшама» дея. Бундай муҳитда улғайган қиз ҳеч қачон спорт билан шуғулланмайди ёки эркаклар касбини эгалламайди. Аксинча ҳар қандай машғулот учун эркинлик берилган қизлар келажакда ташаббускор, қатъиятли, эркинроқ бўлади. Улар қолипларга таслим бўлмайди.\nБу қоида ўғил болаларга ҳам тегишли. Масалан, уларга болаликдан ҳиссиётларни билдиришга чекловлар ўрнатиб келинади. “Ўғил бола йиғламайди, кўнгилчан бўлмайди” дея тарбия берилади. Бу эса келгусида эркакнинг ўз жуфти билан муносабатларида ҳиссиётларини билдиришда бир қатор қийинчиликларни келтириб чиқаради. Энг ёмони эркаклар ўз ичида кечираётган ҳиссиётлар табиатини тушуна олмайди.\nҚонунчиликда аёл билан эркакнинг тенглиги таъминлансада, лекин аёллар учун тақиқланган касблар рўйхати бор. Чекловлар кўпроқ аёллар организмининг жисмоний ўзига хослиги ва зарарли меҳнат шароитига боғлиқ. Яна шундай касблар борки, гарчи қонунан чекловлар бўлмасада, жамиятнинг ўзи уларга “аёллар учун мўлжалланмаган” деган тамға қўйиб бўлган. Мана шу касбларни эгаллаш учун аёллар анча-мунча куч сарфлашига тўғри келади. Бу соҳалар кўпроқ ҳуқуқ-тартибот, илм-фан, сиёсат йўналишларига оид. Лекин амалда ушбу касбларни эгаллаган аёллар ҳам ишни, ҳам оилани бирдек олиб боргани ҳақида мисоллар кўп. Хусусан, Ўзбекистонда охирги йиллар давлат ташкилотларида раҳбарлик қилаётган аёлларни намуна сифатида кўрсатиш мумкин.\nҚизиқишларни ҳаётга татбиқ этиш\nҚизиқишлар ва хоббилар ҳақида гап кетганда, ҳеч қандай гендер чекловларга йўл қўйилмаслиги керак. Қайси инсон нимага қизиқса, ўшани ҳаётга татбиқ қилиши лозим. Аммо болалар болаликданоқ тақиқларга учрайди. Яъни қиз бола космонавтлик ёки боксчи фаолияти билан шуғулланиши шарт эмас, ўзига яраша касб танласин, деган тушунча шаклланиб қолган. Спорт ҳақида гап кетганда ҳам қиз болани бокс, футболга эмас, кўпроқ акробатика, енгил атлетика, гимнастикага беришади. Шунинг учун эркаклар спортини танлаган аёл-қизларга ижобий қарашмайди ва улар ҳатто босимларга ҳам учрайди.\nЗамон ривожланиб борган сари янгидан-янги касблар пайдо бўлаверади. Вақт ўтиб балки касбий гендер чекловларга барҳам берилар. Жамият нуқти назари ўзгарар. Бу саволларга йиллар ўтиб жавоб оламиз.


15:34 / 28.04.2017 1520 pdf Ўқиш режими + -\nАллоҳга таваккул ва Аллоҳга боғланишнинг турли йўллари бор. Аммо инсон мусибатга тушиб қолганида ҳақиқатан ҳам тавҳид моҳиятини тушунади. Тошкентлик журналист биродаримиз томонидан айтиб берилган бир ҳикоя бунга яққол мисол бўла олади. Келинг, ушбу воқеанинг унинг ўзидан тинглайлик: Тўқсонинчи йилларнинг охирлари эди. Мен Мустақиллик майдони тарафдаги марказий нашрлардан бирида ишлардим. Энди-энди газета саҳифаларида мақолаларим чиқаётган онлар эди. Номимни газетада кўрганимда ўзимни қўярга жой топа олмаганим учунми, кўпинча кечки навбатчиликка қолардим.\nБир куни ана шундай навбатчилик тугагач, соатга қарадим. Газетани тунги соат иккиларда ёпдик. Табиийки, уйим нашриётдан анча олис бўлгани учун метро юрадиган вақтгача навбатчилар хонасида қолишим керак эди. Аммо нимагадир секин кўчага чиқиб уйга қайтишга қарор қилдим. Тошкент кўчалари ёруғ, худонинг ёрдамида етиб оламан-да, деб йўлга тушдим.\nУйимизнинг олдида каттакон жарлик ўтган. Ана шу жарлик бўйига етиб қолганимда, аниқроғи, уйимизга бир километр масофа қолганида, йўлда иккита йигит ўтирганини кўрдим. Ичимдан бир нима ўтди. Аммо худога таваккал дедим-да, уларнинг олдидан ўта бошладим. Ҳалиги икковлон аста ўрнидан турди. Орқамдан йўлга тушишди. Мен ҳеч нарсани сезмагандек, йўлимда давом этавердим. Шунда уларнинг бири: "Хўв, оғайни, сигарет борми?" деди. Мен табиийки "йўқ" деган жавобни бердим. Уларнинг нияти бузуқ эди. Ярим йўлга етганимизда, ҳаммамиз тўхтадик. Нотаниш йўлчилар менга ўзларини таништиришди. Маълум бўлишича, уларнинг бири кечқурун кўчага чиқиши таъқиқланган безорилардан бири экан. Буни у менга фахр билан айтди.\nҚандайдир ҳужжатларини пеш қилиш асносида курткасининг ичида пичоқ борлигини ҳам кўрсатиб ўтиб кетди. Мен ҳаммасини тушундим. Буларнинг мақсади мени тунаш. Энди буёғини эшитинг. Ўша куни ойлик олган эдим.\nКурткам ҳам анча қиммат кийим ҳисобланарди ўша пайтда. Хуллас, йигитлар менга ўз мақсадларини айта бошлашди.\n- Хўш, оғайни, нима қилиб тунда юрибсан?\n- Ишдан қаётаяпман.\n- Ишдан қайтаяпман. Нима сен ёш боламисан. Бунақа пайтда кўчада ёлғиз юриб бўлмаслигини билмайсанми? - шаъма қилди биттаси.\nБезориларнинг шу биргина саволи мени тетиклаштириб юборди. Аллоҳга қасамки, "бунақа пайтда ёлғиз юриб бўлмаслигини билмайсанми?" деган савол берилмаганида, мен ўзимга кела олармидим, ёки йўқми худо билади.\nМиямга ажойиб бир фикр келди ва ҳалиги ўзича дунёни забт этган жаҳонгир мисоли тиржайиб турган йигитга қарата: "Ким айтди сизларга мени ёлғиз деб?\nМен ёлғиз эмасман!"\nУлар табиийки, "Хўш, ким билансан бўлмаса?" дейишди.\nМен: "Аллоҳ биланман!" дедим.\nМана шу жавобим ҳалиги тунги безориларни бир-бирига қаратиб қўйди. Вақтни ғанимат билиб, сўзимда давом этдим.\n- Аллоҳ мен билан, деган сўз сизларни ажаблантиряптими? Нима сизлар худога ишонмайсизларми?\n- Ишонамиз. Аммо...\n"Аммо"дан кейинги жавоб йўқ эди. Йигитларнинг авҳоли танг бўлиб қолди. Ҳақиқатан ҳам уёқ-буёқдан дин хабарини эшитишганми, жавоб беришда эхтиёткорлик билан гапиришди. Бироқ, кечки тўққиздан кейин шаҳарда юриши таъқиқланган безори барибир ўзиникида туриб олди:\n- Тўхта, ўзингча чиройли сўзларинг билан бизни орқага қайтиб кетади, деб ўйлайсанми? Хўш, қўлингдан нима келади?!\nМенга бу гап жуда оғир ботди. Чунки ўша лаҳзада нимагадир мен бу икковлондан ростакамига умуман қўрқмасдим. Ҳаммасини қалбан Аллоҳга ташлаб қўйгандим. Шунинг учун ҳам уларнинг кўзига тик қараб жавобларимни шарта-шарта бериб ташладим: - Қўлимдан бирор нарса келади, демайман-у, аммо сизларга бир нозик хабарни етказиб қўймоқчиман. Сизлар мени қўрққанидан Аллоҳнинг номини тилга олди, десаларинг, хато қиласизлар. Чунки сизлар ишонасизларми, йўқми, ҳаммасини Аллоҳ кўриб турибди. Бу воқеа нима билан тугашини билмадим, аммо шуниси аниқки Аллоҳ хоҳлаганидан бошқаси бўлмайди. Энди ўз-ўзидан савол туғилади, агар сизлар мени бир нарса қилишларинг ёзилган бўлса, менинг қўлимдан ҳеч қандай қаршилик кўрсатиш келмайди. Агар Аллоҳ мени уйга эсон-омон етиб олишимни истаган бўлса, сизларнинг қўлингиздан ҳеч вақо келмайди. Қизиғи шундаки, бир куни барибир учрашамиз ва ҳаммаси учун келишмагунимизча, бирортамизнинг оёғимиз қимирламайди. Яъни, энди нима қилмоқчи бўлсаларинг, қилаверларинг!\nМана шу охирги калималар ҳаддан ташқари ишончли чиққанидан, шерикларнинг бири: "Қўяқол, кетдик" деди. Дўстининг бу ҳолати алам қилган безор: - Йўқ, - деди. - Агар ҳақиқатан ҳам худо буни сақламоқчи экан, кўрамиз, кароматини кўрсатсин!!!\nБезориларнинг бири курткамни тортишга, иккинчиси қўлимдан ушлашга киришишди. Имкон қадар қаршилик кўрсатишни бошлагандимки, орқадан кимдирнинг: "Хой, нима қиляпсанлар?!" деган овози эшитилди. Ҳаммамиз жар томонга қарадик. Яқиндагина у ерда ҳеч ким йўқ эди. Бирдан бир милиция ходими пайдо бўлди. Абжиргина, бўйи паст ходимнинг ташрифи безориларни саросимага солиб қўйди. Ўз-ўзидан келиб қолган меҳмон мендан нима бўлаётганини сўради. Мен нимагадир ҳалиги йигитларни сотишни истамадим-да: "булар билан бирга қайтяпман", дедим. Милиция ходими ҳаммамизни жар бўйидаги уйлардан бирига олиб кетди. Йўлда ҳалиги ашаддий безори ўзича унга қаршилик кўрсатди. Аммо милиционер абжир ҳаракатлари билан уни осонгина ерга ётқизди ва: "Ука, ўзингни босиб ол, индамайгина мен айтганни қил!" деди.\nМен бўлаётган воқеаларни тўла тўкис идрок қилмасимдан, ҳалиги ака менга рухсат берди.\n- Кетавер, сенда айб йўқ! Мен булар билан ўзим гаплашиб оламан.\nМен деярли уйимга яқинлашиб қолган эдим. Тунги шерикларимни милиция ходимига топшириб уйга равона бўлдим.\nКейин эртасига ўзим билан постларни изладим. Таниш милиция ходимларидан мени безориларнинг ҳамласидан қутқарган қўриқчини сўраб суриштирдим. Бироқ, уни топишнинг иложи бўлмади. Ҳалигача ўйлайман: Эхтимол, у одам бўлмагандир!!!"\nҲикояни бизга айтиб берган биродарнинг "эхтимол" деб ишлатаётган фикрига биз ҳам қўшиламиз. Чунки инсон ҳақиқатан ҳам Аллоҳга ишониб, фақат Ундангина мадад сўрай олса, оламларни яратган Зот ўзининг нусратини юборади. Бунга ҳаётий воқеалар тўлиб ётибди.\n08:45 / 07.02.2019 5045\n15:35 / 28.04.2017 1686\nМашҳур қўшиқчилардан бири томонидан ҳикоя қилиб берилган бир воқеани эътиборингизга ҳавола қиламиз. Тошкент шаҳрининг кўзга кўринган масканларидан бири давоми...\n1413 15:40 / 28.04.2017\n4037 15:41 / 28.04.2017\n2054 15:44 / 28.04.2017\n2023 15:38 / 28.04.2017


ЎзА - Шуҳратбек Абдураҳмонов: одамлар ҳаётидан рози бўлиб яшаши керак\nШуҳратбек Абдураҳмонов: одамлар ҳаётидан рози бўлиб яшаши керак\nАндижон вилояти ҳокими Шуҳратбек Абдураҳмонов Андижон шаҳар ва Олтинкўл туманидаги қатор маҳаллаларнинг йўл ҳамда коммунал инфратузилмалари ҳолати, қурилиш, ободонлаштириш ишлари билан танишди.\nВилоят ҳокими ташаббуси билан вилоят марказидаги Фаробий, Ҳамдўстлик, Мустақилликнинг 21 йиллиги, Сарвонтепа ҳамда Олтинкўл туманининг Кўмакай, Ойшахоним, Чўнтак, Далварзин, Янги чек маҳаллалари йўл ва коммунал инфратузилмалари тубдан яхшиланмоқда. Бунинг учун маҳаллий бюджет ҳисобидан маблағ ажратилди.\nТаъкидлаш жоизки, юқорида қайд этилган маҳаллалардаги йўллар, коммунал инфратузилманинг аксарият қисми қарийб 30 йил аввал барпо этилган, таъмирланган. Ана шу йиллар давомида йўл ва коммунал инфратузилма ҳолати аҳолининг ўз кучи ва маблағи ҳисобидан таъмирлаб келинган. Бироқ кейинги ўн йиллар давомида қаровсиз қолиб, улар ачинарли ҳолатга тушиб қолган, турли ноқулайликлар туғдириб, аҳолининг ҳақли эътирозига сабаб бўлаётган эди.\nАна шундан келиб чиқиб, вилоят ҳокими ташаббуси билан жорий йил бошидан маҳаллий бюджет ҳисобидан ажратилган маблағ эвазига мазкур 9 та маҳаллада электр, табиий газ, ичимлик ва оқава сув тизимини янгилашга киришилди. Вилоят ҳокими бу борада олиб борилаётган ишлар билан танишиб, мавжуд камчиликларни бартараф этиш, белгиланган ишларни сифатли ва ўз муддатида бажариш зарурлигини қайд этди.\nМаҳаллаларда белгиланган ишлар ҳозирга қадар 70-80 фоизга бажарилган. Масалан Фаробий маҳалласида электр таъминотини яхшилаш учун яна темир-бетон устунлар ўрнатиш, маҳаллалардаги 47 та кўчадан 10 тасини асфальтлаш зарур.\n– Маҳалламизда 1 минг 240 та хонадонда 7,5 минг нафар фуқаро яшайди, – дейди Олтинкўл тумани Далварзин маҳалла фуқаролар йиғини раиси Тоҳиржон Солиев. – Режалаштирилган 12 километр ички кўчалардан 8 километри асфальтланди.\nБир неча ўн йиллар давомида асфальтланмаган кўчалар асфальтланиб, обод бўлаётганидан, умуман, Андижондаги бунёдкорлик ва ободонлаштириш ишларидан маҳалла аҳли беҳад хурсанд.\nВилоят ҳокими бу борада белгиланган ишларни ўз вақтида, сифатли якунлаш бўйича мутасадди ташкилотлар раҳбарларига зарур топшириқ ва тавсиялар берди. Халқимиз турмуш фаровонлигини янада юксалтириш, одамларнинг ҳаётидан рози бўлиб яшашларини таъминлаш зарурлигини таъкидлади.


Ҳар бир шикоят ортида инсон тақдири бор\nЖуда кўп учрайдиган ҳолат, яширишнинг ҳожати йўқ, оддий фуқароларимиз ваколатли органга берган аризасининг жавобини ололмай, унинг натижасини билмай, анча сарсон бўлишади. Албатта, ҳеч ким бекорга ариза ёзмайди. Бирига уй керак, яна бири ишга жойлашиши керак, баъзиларга моддий ёрдам зарур... Аммо, кўп ҳолларда ҳар бир ариза ортида инсон тақдири мавжудлиги эътиборга олинмайди.\nЯқинда Сайрам туманининг А. ва С. исмли фуқаролари бошқармага шикоят билан келишди. Уларнинг айтишича, Қорасув овули ҳокими девонининг ходимлари аризаларини қабул қилмай, 10 ойдан бери сарсон қилаётган экан. Ахийри улар шикоятларини “Қазпошта” орқали хат билан жўнатишади. Натижа бўлмайди.\nАрзнома бўйича бошқарма томонидан Қорасув қишлоқ ҳокими девонида текшириш юритилиб, юқорида қайд этилган шикоятнинг ҳокимликка 2016 йил 5 октябрда, “Қазпошта” орқали тушгани аниқланди. Бироқ, Қорасув қишлоғи ҳокими девони ходимлари уни рўйхатга олмай, “Жисмоний ҳамда ҳуқуқий шахсларнинг шикоятларини кўриб чиқиш тартиби тўғрисида” Қонунининг 7-моддасида кўрсатилган тартибда берилган аризалар мажбурий турда қабулланиши, рўйхатга олиниши ҳамда текширилиши шарт, деган талабни бузган. Текшириш натижасида қонунбузарликка йўл қўйган мансабдор шахс интизомий жазога тортилди.\nШунингдек, ҚР Бош прокуратурасининг ҳуқуқий ҳамда махсус рўйхатга олиш қўмитаси томонидан амалга оширилаётган “Айқин” лойиҳасини фуқароларимизнинг ёдига солгим келади. Унга мувофиқ, давлат органига бевосита ёзма турда мурожаат қилган жисмоний ёки ҳуқуқий шахсга рўйхатга олинган кун ва вақти, рақами, аризани қабул қилиб олган шахснинг исми-шарифи кўрсатилган тилхат берилади.\nФуқаро унинг рақами ва тўлиқ номини ёзиб, қўмитанинг service.pravstat.kz сайтига кириб, ўз аризасининг рўйхатга олингани, унинг муддатининг узайтирилгани ёки бошқа органга текшириш учун йўлланганини, шунингдек, аризани кўриб чиқиш натижасини билиб олади.\nЁки 1414 (уяли) ҳамда 8-800-080-7777 телефонлари орқали (Қозоғистон бўйича қўнғироқ қилиш бепул), шунингдек, тилхат рақами билан 1012 қисқа рақамига СМС юбориб, маълумот олиш мумкин.\nУшбу тадбир давлат органларига келиб тушган аризаларнинг вақтида рўйхатдан ўтказилиб, вақтида қарор қабулланишига таъсир кўрсатади.\nА. БЕКИМБЕТОВА, Қозоғистон Республикаси Бош прокуратураси ҳуқуқий ҳамда махсус рўйхатга олиш қўмитасининг ЖҚВ бўйича бошқармаси катта прокурори, 2017-05-30, 11:09 177


Инвентарлашни ўтказмаслик нимага олиб келади? | BUXGALTER.UZ\nҚонунчилик инвентарлашни ўтказмаслик ёки уни ўтказиш муддатларини бузганлик учун тўғридан-тўғри жавобгарликни назарда тутмайди. Бироқ бу амалиётда ҳаммаси яхши бўлишини англатмайди. Бу масалага совуққонлик билан қараш оқибатлари ҳақида buxgalter.uz илтимосига биноан «TRI-S-Audit» аудиторлик компаниями директори Светлана ГОЛОСОВА гапириб берди:\nАктивларнинг сақланиши учун корхона раҳбари мулкдорлар олдида жавоб беради. У – асосий моддий жавобгар шахс. Унинг вазифаси – бухгалтерия ҳисобини ташкил этиш, активлар сақланишини ва улардан самарали фойдаланилишини назорат қилишни таъминлаш . У томонидан ваколат берилган шахслар ҳам ҳисоб учун жавобгар бўладилар.\nИнвентарлашни ўтказмаслик бошланғич ҳужжатларнинг юритилиши ва умуман, бухгалтерия ҳисобини юритиш корхонада жуда паст даражада ташкил этилганидан далолат беради. Текширувчилар учун ўзига хос ишора...\nМен аудиторлар иштирокида ўтказилган, унинг натижалари бўйича корхонада ҳаммаси рисолагидек бўлган битта ҳам инвентарлашни мисол тарзида келтиролмайман. Ҳар доим тартибга келтириш лозим бўлган нимадир топилади: камомад, ҳисобга олинмаган ортиқча ашёлар, қайта навларга ажратиш. Дебиторлик/кредиторлик қарзини инвентарлаш раҳбарият пул маблағларининг ўз вақтида келиб тушишини қандай таъминлаётганлиги, уларни қандай сарфлаётганлиги, ҳисоб қанчалик тўғри юритилаётганлигини баҳолаш имконини беради. Шунингдек, инвентарлаш вақтида мол-мулк текширилади, унинг ҳолати аниқланади ва натижалар бўйича қайта баҳолаш амалга оширилиши мумкин.\nТаъкидлайман: корхонада муаммолар инвентарлаш далолатномаларининг мавжуд эмаслиги туфайли эмас, балки унинг натижасида тузатиб қўйиш мумкин бўлганлиги туфайли юзага келади.\nИнвентарлашни номигагина ўтказиш ва барча ҳужжатларни тузиш мумкин, расман – тафовутлар бўлмайди. Бироқ ҳақиқатда ўтказилган инвентарлаш ёки текширув оқибатида бу нафақат қўшимча солиқларни ҳисоблаш ва ҳисоботларни қайта топширишга олиб келиши, балки мансабдор шахсларнинг маъмурий, баъзан эса жиноий жавобгарлиги билан якунланиши мумкин.\nБиз инвентарлаш ўтказилишини талаб қилиб туриб олганимизда, бизда амалиётда шундай ҳолат бўлганди. Натижада бу нафақат ҳисобга тузатишлар киритиш, балки корхона раҳбариятини назорат қилувчи органларнинг эътирозларидан ҳам қутқариб қолиш имконини берди. Агар назорат қилувчи орган бухгалтерия ҳисоботини сохта (қалбаки) деб эътироф этса, жиноий жавобгарлик рўй беради. Бу қандайдир активлар ва мажбуриятлар ишончсиз кўрсатилган тақдирда рўй беради.


PressReader - Qishloq Hayoti (Village Life): 2018-04-05 - Оролбґйи овулларида ободлик шуку}и кезмоіда\nОролбґйи овулларида ободлик шуку}и кезмоіда\nQishloq Hayoti (Village Life) - 2018-04-05 - «Qishloq hayoti» - Давуд АБИБУЛЛАЕВ, “Qishloq hayoti” мухбири.\nБеруний тумани “Бийбозор” овул фуқаролар йиғини, “Хоразм” ва “Палваш” маҳалла фуқаролар йиғини ҳудудларида “Обод қишлоқ” дастури доирасида кенг кўламли ишлар амалга оширилаётир.\n“Бийбозор” овул фуқаролар йиғини туманнинг энг чекка ҳудудида жойлашган бўлиб, 220 дан ортиқ хонадон мавжуд. Сўнгги йилларда қишлоқда қатор муаммолар йиғилиб қолганди. Айрим фуқаролар уйи атрофига ўзбошимчалик билан ҳеч қандай талаб ва меъёрга жавоб бермайдиган ноқонуний биноларни қуриб ташлаган, ички йўллар ачинарли аҳволда эди.\nДастур доирасида ҳудуддаги 66 та уй-жойнинг том қисми, 157 та хонадоннинг фасади таъмирланиб, бўяш ишлари олиб борилмоқда. Ноқонуний қурилишлар бузилмоқда. Шунингдек, 4,7 километр масофадаги автомобиль йўллари ва ички йўлларга қум, шағал ётқизиш, 1,5 километр масофадаги йўлларни таъмирлаш, 26-умумтаълим мактаби, 56-мактабгача таълим муассасаси биноларида қайта таъмирлаш ишлари олиб борилмоқда.\n“Хоразм” маҳалла фуқаролар йиғини Кат кўчасида ҳам кенг кўламли бунёдкорлик ишлари амалга оширилмоқда. Мазкур кўчадаги 9 та кўп қаватли уй-жойнинг том, фасад қисмлари таъмирланиб, ноқонуний қурилишлар олиб ташланмоқда. Уйларнинг кириш эшиклари ва йўлаклари қайта таъмирланиб, электр лампалар ўрнатилмоқда. Болалар майдончаси, автомобиль турар жойлари қурилмоқда. Пиёдалар юриш йўлакларига бетон қопламалар ётқизилмоқда.\nТумандаги “Палваш” маҳалла фуқаролар йиғини ҳудудида эса 52-умумтаълим мактаби биноси, ушбу мактабга олиб борадиган 1,5 километр масофадаги йўлни таъмирлаш, 700 метр пиёдалар йўла- гида қурилиш ишлари ниҳоясига етказилди. Бундай эзгу ишларда тумандаги бир қатор фермер хўжаликлари ҳам фаол иштирок этиб, ободонлаштириш ва қурилиш ишларида меҳнат қилаётган ишчиларни иссиқ овқат билан таъминламоқда.\n– Дарҳақиқат, кўп йиллардан буён тўпланиб қолган муаммолар Президентимиз Шавкат Мирзиёев ташаббуси билан ўзининг ижобий ечимини топмоқда, – дейди “Хоразм” маҳалла фуқаролар йиғини раиси Бахтиёр Абдуллаев. – Қишлоғимизда турли миллат вакиллари бир оиладек иноқ яшаб, меҳнат қилади. Бундай эзгу ишлардан қишлоқ аҳли миннатдор.\n“Обод қишлоқ” дастури доирасида олиб борилаётган кенг кўламли ишлар халқимизни меҳр-оқибатли, ҳамжиҳат бўлишга даъват этиши билан ҳам аҳамиятлидир.


Тадбиркорлик билан шуғулланасизми?\nДавлатдан қайтаримсиз насия олиб, ўз ишини очганлар сафи кенгайиб бормоқда. Шулардан бири, Байдибек туманига қарашли Жамбил қишлоғида яшовчи Рамзия Абдуллина гўзаллик салонини очди. У жорий йилда туман бандлик марказига ҳужжат топшириб, махсус курсда ўқиди ва сертификат олди. “Гўзаллик салонини очиш” лойиҳаси бўйича 583 минг тенгелик грантга эга бўлди.\nНатижада қайтаримсиз маблағига зарур ускуналар харид қилиб, Шаян қишлоғидаги бинони ижарага олиб, гўзаллик салонини очди. Болалигидан соч турмаклашга уқуви бўлган Рамзия Абдуллина тадбиркорликка юз бурганидан мамнун. Қиз-келинларнинг сочини бўяш, тирноқларини парваришлаш ишини бажараётган Рамзия яқин келажакда фаолиятини кенгайтириб, қўшимча иш ўринларини очишни режалаштирган. Бундан ташқари, у сартарошлик касбининг сир-асрорларини ўргатадиган ўқув курси очиш ниятида.\nТаъкидлаш жоизки, давлат грантлари бошланғич бизнесни амалга оширишни кўзлайдиган “Еңбек” дастури иштирокчиларига қайтаримсиз 200 ОҲК ҳисобида насия берилади. Умуман олганда, вилоятимизда 2021 йили давлат грантини 3100 фуқарога, жумладан, 1553 нафар ёш йигит-қизга бериш режалаштирилган. 1 июлга қадар 2500 киши (81 фоиз) насия олиб улгурди. Улар – 950 нафар ёш йигит-қиз, 79 нафар имконияти чекланган, 919 нафар кам таъминланган шахслар, 300 нафар кўп болали оила аъзоси.\nВилоят ҳокимининг матбуот хизмати, 2021-08-19, 04:03 118


Ҳǝзирет Абу Бакр Сиддиқ разияллаҳу анҳудан рǝўият етиледи. Расулуллаҳ саллаллаҳу алайҳи ўасаллам: «Гүна еткен адам шырайлы (сүннет ҳǝм ǝдепке ǝмел еткен ҳалда) тахарат алып, еки ракат намаз оқыса ҳǝм Аллаҳ тааладан гүнасының кешириўин сораса, Аллаҳ таала оны мағпират етеди», деди (Имам Ибн Можа рǝўияты).\nАбу Даўыдтың рǝўиятында: «Аллаҳ таала оны ǝлбетте мағпират етеди», делинген.\nРасулуллаҳ саллаллаҳу алайҳи ўасалламның сүннетлериниң жайылыўына хызмет етиў оған болған муҳаббат ҳǝм сыйласықтың жоқары үлгиси есапланады. Саллаллаҳу алайҳи ўасалламның сүннетлерин анықлық пенен жеткезгенлердиң ҳаққына: «Мениң гǝпимди еситип, ядлап, түсинип, кейининен жеткезген адамды Аллаҳ сыйласын», деп дуўа еткен (Имам Термизий рǝўияты).\nКелиң, биз де еткен гүналарымыз кеширилиўин Аллаҳ тааладан сорап, тǝўбе намазын оқыўға ǝдетленейик.


Ньюзолен – medu.uz – Дорилар ҳақида маълумотлар ўзбек тилида\nHome Йўриқномалар Ньюзолен\nПрепаратнинг савдо номи: Ньюзолен\nТаъсир этувчи модда (ХПН): золедрон кислотаси\nДори шакли: инфузия учун эритмани тайёрлаш учун лиофилизацияланган кукун.\nфаол модда – 4 мг сувсиз золедрон кислотасига эквивалент бўлган золедрон кислотаси моногидрати;\nёрдамчи моддалар: маннитол, натрий цитрати дигидрати.\nТаърифи: оқ ёки бироз сарғиш рангли лиофилизация қилинган масса.\nФармакотерапевтик гуруҳи: Суяк касалликларини даволаш учун препаратлар. Суяклар тузилмаси ва минераллашишига таъсир кўрсатувчи препаратлар. Бисфосфонатлар.\nАТХ коди: M05BA08\nНьюзолен – бисфосфонат, суяк тўқимаси резорбциясининг ингибитори бўлиб, суякка танлаб таъсир этиш хусусиятига эга. Суяк тўқимасининг резорбциясига остеокластлар воситасида ингибиция қилувчи таъсир кўрсатади. Суяк тўқимасига бисфосфонатларнинг селектив таъсири минераллашган суяк тўқимаси билан юқори ўхшашликка асосланган, аммо остеокластлар фаоллигини ингибиция қилинишини таъминловчи аниқ молекуляр механизм ҳозиргача ноаниқ бўлиб қолмоқда. Суяк тўқимасининг резорбциясига ингибиция қилиш таъсиридан ташқари золедрон кислотаси суяк метастазаларида ўсмаларга қарши даволаш самарадорлигини таъминловчи бошқа хусусиятларга эга. In vivo суяк микромуҳитини ўзгартирувчи, ўсма ҳужайралари ўсишини пасайишига олиб келувчи суяк тўқимасининг остеокластик резорбциясини ингибиция қилиниши; антиангиоген фаоллик. Суяк резорбциясини сўндирилиши клиник жиҳатдан оғриқ ҳисларининг яққол пасайиши билан ҳам кечади. In vitro остеобластлар пролиферациясини ингибиция қилиш, тўғридан-тўғри цитотоксик ва проапоптик фаоллик, ўсмаларга қарши препаратлар билан синергик цитотоксик таъсир; антиадгезив/инвазив фаоллик. Пролиферацияни сўндирга ва апоптозни индукция қилган ҳолда золедрон кислотаси одам миеломаси ва кўкрак бези раки ҳужайраларига нисбатан ўсмаларга қарши бевосита таъсир кўрсатади, шунингдек кўкрак бези раки ҳужайраларининг экстрацеллюляр матрикс орқали сингиб ўтишини камайтиради, бу унда метастазаларга қарши хусусиятлар мавжудлиги ҳақида далолат беради. Бундан ташқари золедрон кислотаси одам эндотелийси ҳужайралари пролиферациясини ингибиция қилади ва ҳайвонларда антиангиоген таъсирни келтириб чиқаради. Ўсма келтириб чиқарган гиперкальциемияли пациентларда золедрон кислотасининг таъсири зардобда кальций концентрациясининг пасайиши ва уни сийдик билан чиқарилишининг камайиши билан ифодаланиши кўрсатилган.\nИнфузия бошланганидан кейин зардобда золедрон кислотасининг концентрацияси инфузия охирига бориб энг юқори миқдорига эришган ҳолда тезда ошади, кейин эса концентрация 4 соат ўтгач 10% га тезда пасаяди ва 24 соат ўтгач 28-кунга такрорий инфузияга қадар бўлган максимал концентрациядан 0,1% дан ошмайдиган паст концентрацияларнинг кетма-кет узайтирилган даври билан 1% дан кам миқдорга пасаяди.\nЗоледрон кислотасини қон компонентларига ўхшашлиги паст даражада эканлиги кўрсатилган. Плазма оқсиллари билан боғланиши паст (тахминан 50%) бўлади ва золедрон кислотасининг концентрациясига боғлиқ эмас.\nВена ичига юборилган золедрон кислотаси буйраклар орқали 3 босқичда чиқарилади: препаратни тизимли циркуляциядан T1/2 0,24 соатни ва 1,87 соатни ташкил этадиган икки фазали тезда чиқарилиши ҳамда якуний T1/2 146 соатни ташкил этадиган узоқ давом этувчи фаза билан чиқарилиши. Ҳар 28 кунда такрорий юборилишларда кумуляция қайд этилмаган. Золедрон кислотаси тизимли метаболизмга учрамайди ва буйраклар орқали ўзгармас кўринишда чиқарилади. Дастлабки 24 соат давомида юборилган дозанинг 39±16% сийдикда аниқланади. Қолган миқдори асосан суяк тўқимаси билан боғланади. Сўнгра секин-аста золедрон кислотасини суяк тўқимасидан тизимли қон оқимига қайта ажратилиши ва уни буйраклар орқали чиқарилиши юз беради. Плазмадаги умумий клиренси 5,04±2,5 л/соатни ташкил этади. Инфузия вақтини 5 минутдан 15 минутга оширилиши инфузия якунида золедрон кислотаси концентрациясини 30% га камайишига олиб келади, аммо AUC га таъсир кўрсатмайди.\nАҳлат билан 3% дан кам чиқарилади. Золедрон кислотасининг буйрак клиренси креатинин клиренси (КК) билан мусбат корреляцияланади.\nсуяк шикастланишлари билан кечадиган хавфли ўсмалари бўлган пациентларда суяк тўқимаси билан боғлиқ бўлган симптомларни (патологик суяк синишлари; умуртқа устунининг компрессияси, жарроҳлик аралашувларидан ва нур терапиясидан кейинги асоратлар ёки гиперкальциемия) олдини олишда;\nхавфли ўсма келтириб чиқарадиган гиперкальциемияда қўлланилади.\nИнъекциялар учун золедрон кислотаси вена ичига юбориладиган бисфосфонатларни қўллаш тажрибасига эга бўлган шифокорлар томонидан қўлланилиши керак.\nНьюзолен 15 минут давомида вена ичига томчилатиб юборилади. Хавфли ўсмаларда суяк тўқимаси, суякларни шикастланиши билан боғлиқ симптомларни олдини олиш учун катталарга, шу жумладан кекса ёшдаги пациентларга препаратнинг тавсия этиладиган дозаси 4 мг ни ташкил этади. Буюрилиш карралиги – ҳар 3-4 ҳафтада.\nПациентлар шунингдек ҳар куни 500 мг ҳажмда қўшимча кальций препаратларини ва 400 ХБ D витаминини олишлари керак.\nХавфли ўсма келтириб чиқарган гиперкальциемияда (кальций концентрацияси альбумин даражаси бўйича тузатиш киритилган ҳолда ≥12,0 мг/дл ёки 3,0 ммоль/л) катталар, шу жумладан кекса ёшдаги пациентлар учун препаратнинг тавсия этиладиган дозаси 4 мг ни ташкил этади. Пациентнинг фаол гидратациясини таъминлаш учун инфузиядан олдин, у билан параллел равишда ёки ундан кейин физиологик эритмани юбориш тавсия этилади.\nНьюзоленни такрорий юбориш яққол ифодаланган клиник таъсирдан кейин ёмонлашиш юз берганида (яъни зардобда кальций даражаси 2,7 ммоль/л га эришилганида ёки ундан паст бўлганида) ёки биринчи юборилишга рефрактер содир бўлганида ўтказилади. Ньюзоленни биринчи ва такрорий юборилиши ўртасидаги интервал камида бир ҳафта бўлиши керак, чунки ушбу давр тўлиқ клиник таъсир ривожланиши учун зарур. Ньюзолен такроран 8 мг дозада 15 минут давомида юборилади.\nОдатда қонда кальций даражасини пасайишига эришилган таъсир 4 мг Ньюзолен юборилганидан кейин 30 кун ичида ва 8 мг Ньюзолен юборилганидан кейин 40 кун ичида давом этади. Препаратни ўсма ва буйрак фаолиятининг бузилиши келтириб чиқарган гиперкальциемияли пациентларда қўлланилганида буйрак фаолиятининг кучсиз ёки ўртача ифодаланган бузилишлари (зардобдаги креатинин даражаси 400 мкмоль/л дан кам ёки\n4,5 мг/дл дан кам ёки КК >30 мл/мин) бўлган пациентларда дозалаш режимига тузатиш киритиш зарурати йўқ. Ньюзоленни буйрак фаолияти оғир бузилишлари (КК <30 мл/мин) бўлган пациентларда препаратни етарлича клиник қўллаш тажрибаси йўқлиги муносабати билан ушбу тоифадаги пациентларда қўллаш тавсия этилмайди. Суякларда метастазалари бўлган пациентлар сезиларли бўлмаган ёки ўртача даражадаги буйрак етишмовчилиги мавжуд бўлганида даволашни бошлашдан олдин (КК даражаси минутига 30 дан 60 мл гача) инъекциялар учун золедрон кислотасининг қуйидаги дозаларини буюриш тавсия этилади:\nКреатинин клиренсининг асосий даражаси (мл/мин) Золедрон кислотасининг инъекциялар учун тавсия этиладиган дозалари*\n* Дозалар сийдикда 0,66 мг/соат/л, (КК = 75 мл/мин) бўлган ўртача концентрациясининг кутилган даражасидан келиб чиқиб ҳисобланган. Буйрак етишмовчилиги бўлган пациентлар учун дозалар пасайтирилганида креатинин клиренси минутига 75 мл бўлган пациентлардаги каби сийдикда ўртача концентрация даражасига эришилиши кутилади.\nДаволаш бошланганидан кейин инъекциялар учун золедрон кислотаси ҳар бир қабул қилинишидан олдин зардобда креатинин даражасини аниқлаш лозим. Буйрак фаолияти ёмонлашганида даволашни тўхтатиш лозим. Буйрак фаолияти ёмонлашишини қуйидаги тарзда аниқланган:\nЗардобда креатининни бошланғич даражаси нормал бўлган (<1,4 мг/дл ёки <124 µмоль/л) пациентлар учун ўсиш 0,5 мг/дл ёки 44 µмоль/л.\nЗардобда креатининни бошланғич даражаси нормал бўлмаган (>1,4 мг/дл ёки >124 µмоль/л) пациентлар учун ўсиш 1,0 мг/дл ёки 88 µмоль/л.\nИнъекциялар учун золедрон кислотаси қўлланилишини фақат креатинин даражаси бошланғич қийматидан 10% доирасига қайтганидан кейин қайта бошлаш мумкин. Препарат айнан даволаниш тўхтатилган вақтдаги дозаларда қўлланилади.\nЗоледрон кислотасининг пасайтирилган дозасини тайёрлаш бўйича йўриқнома\nКонцентратнинг зарур бўлган ҳажми қуйида келтирилганларга мувофиқ бўлади:\n3,5 мг доза учун 4,4 мл\n3,3 мг доза учун 4,1 мл\n3,0 мг доза учун 3,8 мл.\nКонцентратнинг олинган ҳажмини 0,9% натрий хлориди стерил эритмасининг 100 мл да оғирликни ҳажмга нисбатида ёки 5% глюкоза эритмасининг 100 мл да оғирликни ҳажмга нисбатида эритиш лозим. Ҳосил қилинган дозани камида 15 минут давомида вена ичига юборилади.\nЗоледрон кислотасини педиатрияда қўлланилиши ўрганилмаган. Инъекциялар учун золедрон кислотасини кўпроқ тўлиқ маълумотлардан эркин фойдаланиш мумкин бўлишига қадар мазкур пациентлар тоифасини даволашда қўллаш керак эмас.\nНьюзоленни такроран қўллаш зарурати бўлганида ҳар бир инфузия олдидан зардобдаги креатинин концентрациясини аниқлаш зарур.\nЭритмани тайёрлаш ва қўллаш қоидалари\nЭритмани асептик шароитларда тайёрлаш зарур. Ньюзоленнинг ҳар бир 4 мг ни 5 мл инъекция учун сувда эритилади. Кукун тўлиқ эриши учун флаконни эҳтиёткорлик билан силкитиш лозим. Агар 8 мг Ньюзоленни сақлайдиган инфузия эритмасини тайёрлаш зарур бўлса, юқорида баён қилинган усул билан 2 та флакон ичидаги моддани 10 мл инъекция учун сувдан фойдаланган ҳолда эритиш лозим. Зарур бўлган дозали (4 мг ёки 8 мг) ҳосил қилинган эритмани 100 мл 0,9% ли натрий хлориди эритмасида ёки 5% ли глюкоза эритмасида суюлтирилади. Кальций ионларини сақлайдиган эритмалардан фойдаланиш мумкин эмас!\nТайёрланган Ньюзолен эритмасидан у тайёрланганидан бевосита кейин фойдаланиш мақсадга мувофиқ. Дарҳол фойдаланилмаган эритмани + 2°C дан 8°C гача ҳароратда 24 соатдан кўп бўлмаган муддатда музлаткичда сақлаш мумкин. Юборилишидан олдин эритмани хона ҳароратига эришилишига қадар ушлаб туриш зарур.\nНьюзолен эритмасини ҳар қандай бошқа дори препаратлари билан аралаштирмаслик керак.\nНьюзолен эритмасини юбориш учун фақат алоҳида инфузиялар учун тизимдан фойдаланиш зарур.\nЯкка кузатувларга нисбатан кўпроқ рўйхатдан ўтказилган ножўя ҳолатлар уларнинг юзага келиши тез-тезлиги кўрсатилган ҳолда қуйида санаб ўтилган.\nНомақбул ҳолатларнинг учраши тез-тезлигини баҳолашнинг «жуда тез-тез» (≥10%); «тез-тез» (≥1% дан <10% гача); «гоҳида» (≥0,1% дан <1% гача); «кам ҳолларда» (≥0,01% дан <0,1% гача); «жуда кам ҳолларда» (0,01% дан кам) каби мезонларидан фойдаланилган.\nанорексия, кўнгил айниши, қусиш;\nсуякларда, мушакларда, бўғимларда оғриқлар, турли локализациядаги оғриқлар;\nбуйрак фаолиятини бузилиши, буйрак етишмовчилиги;\nтана ҳароратини кўтарилиши;\nгриппга ўхшаш синдром (юқори даражада чарчаш, лоҳаслик, иситмали қалтироқ, эт увушиши, суяклар ва/ёки мушакларда оғриқлар);\nқон зардобида креатинин, мочевина даражасини ошиши, гипокальциемия.\nбош айланиши, парестезия, гипестезия, гиперестезия, таъм сезишни бузилиши, титроқ;\nташвишланиш, уйқуни бузилиши;\nоғизни қуриши, стоматит, қорин соҳасида оғриқлар, овқат ҳазм қилишни бузилишлари, диарея, қабзият;\nнафас олишни қийинлашиши, йўтал;\nтери қичишиши, тошма (шу жумладан эритематоз, хол-хол тошма), юқори даражада терлаш;\nўткир буйрак етишмовчилиги, гематурия, протеинурия;\nумумий мадорсизлик, периферик шишганлик;\nпрепарат юборилган жойда реакциялар: оғриқ, терини қизариши, зичланиши, қавариши ва инфильтратни ривожланиши;\nгиперкалиемия, гипокалиемия, гипернатриемия.\nПрепаратни маркетингдан кейинги қўллаш тажрибаси\nБисфосфонатларни қабул қилган хавфли ўсмалари бўлган пациентларда остеонекроз (кўпроқ жағда) ривожланиши ҳоллари кузатилган. Ушбу пациентларнинг кўпчилигида маҳаллий инфекция белгилари, шу жумладан остеомиелит кузатилган. Кузатувларнинг кўпчилиги тишларини олдирган ёки бошқа стоматологик операцияларини бошдан ўтказган пациентларга тааллуқдлидир.\nЖуда кам ҳолларда коматоз ҳолатга ва қон томир/юрак етишмовчилигига олиб келган гипотензия, юрак олди бўлмаларининг фибрилляцияси, ярим ҳушсиз ҳолат, бронхостеноз, анафилактик реакция/анафилактик шок, аллергик тошма кузатилган.\nНьюзолен қўлланилганида ножўя таъсирлар одатда кучсиз ифодаланган ва ўтиб кетувчи бўлади; улар бошқа бисфосфонатлар қўлланилганида кузатиладиган таъсирларга ўхшаш бўлади.\nШуни ҳам эътиборга олиш лозимки, ацетилсалицил кислотасига сезувчан бўлган бронхиал астмали пациентларга бошқа бисфосфонатлар буюрилганида бронхоспазм ҳоллари қайд этилган, бироқ Ньюзолен қўлланилганида бундай ҳоллар қайд этилмаган.\nзоледрон кислотасига, бошқа бисфосфонатларга юқори сезувчанликда;\n18 ёшгача бўлган болаларда ва ўсмирлик даврида қўллаш мумкин эмас.\nНьюзолен билан бирга бошқа тез-тез қўлланиладиган дори воситалари (ўсмаларга қарши воситалар, диуретиклар, антибиотиклар, анальгетиклар) бир вақтда буюрилганида ҳар қандай клиник аҳамиятга эга ўзаро таъсирлар қайд этилмаган.\nІn vіtro тадқиқотларида олинган маълумотларга кўра золедрон кислотаси плазма оқсиллари ва P450 цитохроми тизими ферментлари билан сезиларли бўлмаган даражада боғланади. Бироқ дориларнинг ўзаро таъсирларини ўрганишга доир махсус клиник тадқиқотлар ўтказилмаган. Бисфосфонатлар ва аминогликозидлар бир вақтда қўлланилганида зардобда кальций даражаси талаб қилинганидан кўра узоқроқ муддат давомида пасайган ҳолда бўлиши мумкин, чунки қон зрдобида кальций концентрациясига ҳар иккала препаратнинг аддитив таъсири бўлиши мумкин. Потенциал равишда нефротоксик таъсирга эга бўлган препаратлар билан бир вақтда қўлланилганида буйрак фаолиятининг ёмонлашиши хавфи ошади.\nГипомагниемия ривожланиши эҳтимолини назарда тутиш лозим.\nНьюзоленнинг суюлтирилган эритмасини кальций ионларини сақлайдиган инфузия эритмалари (масалан, Рингер эритмаси) билан аралаштириш мумкин эмас.\nНьюзоленни юбориш учун шиша флаконлар, поливинилхлорид, полиэтилен ва полипропилендан тайёрланган инфузия тизимлари ва турли хил қопчалардан (0,9% ли натрий хлориди ёки 5% ли глюкоза эритмаси билан дастлаб тўлдирилган) фойдаланилганида препарат билан мос келмасликнинг ҳар қандай белгилари аниқланмаган.\nНьюзолен такроран буюрилган барча пациентларда препаратни ҳар бир юборилишидан олдин қон зардобида креатинин концентрациясини аниқлаш зарур. Агар олинган маълумотлар буйрак фаолияти ёмонлашганидан далолат берса, беморнинг ҳолати баҳоланиши ва препаратни юборишдан келадиган потенциал фойда кутилиши мумкин бўлган хавфдан устун эканлиги ҳақида хулоса қилиниши зарур.\nНьюзолен қўлланилганида қон зардобида креатинин концентрацияси ошиши мумкинлигини, шунингдек буйрак фаолияти оғир бузилишлари (қон зардобида креатинин концентрацияси ≥400 мкмоль/л ёки ≥4,5 мг/дл, КК<35 мл/мин) бўлган беморларда қўлланилишига оид маълумотлар йўқлигини инобатга олган ҳолда препаратни ушбу беморлар контингентига буюриш тавсия этилмайди.\nИнфузиядан олдин пациентда дегидратация мавжудлигини истисно этиш зарур. Пациентнинг адекват гидратациясини таъминлаш учун Ньюзолен инфузиясидан олдин, у билан параллел ёки ундан кейин физиологик эритмани юбориш тавсия этилади. Юрак-қон томир тизими томонидан асоратлар юзага келиши хавфи туфайли пациентнинг юқори даражада гидратациясидан тийилиш лозим.\nНьюзолен юборилганидан кейин қон зардобида кальций, фосфор, магний ва креатинин концентрацияси устидан доимий назорат зарур.\nАгар гипокальциемия, гипофосфатемия ёки гипомагниемия ривожланса, қисқа муддатли қўллаб-қувватловчи даволаш ўтказилиши зарур.\nБисфосфонатлар қўлланилиши фонида буйрак фаолиятини бузилиши ҳақидаги айрим хабарлар мавжуд. Бундай асоратлар юзага келиши хавфи омилларига анамнезда буйрак етишмовчилиги, препаратни юқори дозаларда (8 мг) узоқ вақт давомида қўлланилиши, инфузия вақтини қисқариши тааллуқли бўлади.\nЖағ остеонекрози золедрон кислотасини инъекцияларда қабул қилган хавфли ўсмалари бўлган беморларда кўпроқ кузатилган. Ушбу пациентларнинг кўпчилиги шунингдек кимё терпияси ва кортикостероидларни қабул қилган. Кўпчилик ҳоллар тишларни суғуриб ташлаш каби стоматологик процедуралар билан боғлиқ бўлган. Кўпчилик пациентларда маҳаллий инфекциялар белгилари, жумладан остеомиелит кузатилган. Биргаликда кечадиган хавф омиллари (кимё терапияси, кортикостероидлар, оғиз бўшлиғи гигиенасининг ёмон ҳолатда эканлиги) таъсирига учрайдиган пациентлар бисфосфонатлар билан даволаш бошланишига қадар тегишли стоматологик процедуралар билан бирга стомалогия кўригидан ўтиши зарур.\nПациентларнинг мазкур тоифасини даволаш вақтида, агар бу мумкин бўлса, агрессив стоматология процедураларидан тийилиш лозим. Бисфосфонатларни қўллаш вақтида ривожланган жағ остеонекрози бўлган пациентларда стоматологик операция касалликни оғирлаштириши мумкин. Даволовчи шифокор стоматология процедураларини ўтказиш ҳақида қарор қабул қилаётганида ҳар бир пациент учун алоҳида равишда фойда/хавфни баҳолашга асосланган ҳолда ўз клиник тажрибасига суяниши керак.\nЖигар фаолиятининг етишмовчилигида\nЖигар фаолиятининг етишмовчилиги бўлган пациентларга тегишли бўлган клиник тадқиқотларнинг маълумотлари чекланган, шу сабабли пациентларнинг мазкур тоифаси бўйича бирор-бир махсус тавсиялар берилиши имкони мавжуд эмас.\nТранспорт воситасини бошқариш ёки потенциал хавфли механизмлар билан ишлаш қобилиятига дори воситаси таъсирининг ўзига хос хусусиятлари\nДаволаш вақтида автотранспортни бошқаришдан ва юқори диққат-эътиборни ва психомотор реакциялари тезлигини талаб қиладиган бошқа фаолият турларидан тийилиш лозим.\nНьюзолен дозасини ўткир ошириб юборилиши ҳоллари кузатилмаган. Препаратни тавсия этилган дозадан ортиқ бўлган дозаларда қабул қилаётган пациентлар доимий кузатув остида бўлиши керак.\nДаволаш: клиник аҳамиятли белгилари намоён бўлган ҳолда гипокальциемия юзага келганида кальций глюконатини инфузияли юбориш буюрилган.\nПрепарат резина тиқин ва алюмин қопқоқ билан ёпилган 5 мл ҳажмдаги флаконларга жойланади.\nКартон қутига тиббиётда қўллаш бўйича йўриқнома билан бирга 1 та флакон жойланган.\nТайёрланган эритмани 2°C дан 8°C гача ҳароратда 24 соат давомида сақланади.\nОлдингисиВиталайн йод билан04.05.2018\nВиталайн с селеном04.05.2018Кейингиси


Афғонистоннинг 11 сентябрдан кейинги авлоди аҳволи қандай кечади? - Daryo\n21:09, 15.09.2021 35120\nАфғонистоннинг 11 сентябрдан кейинги авлоди аҳволи қандай кечади?\nThe New York Times фотожурналисти Киана Ҳайери 2021 йилнинг июнь ойида Афғонистондан катта фоторепортаж тайёрлайди. У Афғонистоннинг (2001 йил) 11 сентябридан кейинги авлодини — Америка босқинидан сўнг нисбатан очиқроқ жамиятда ўсиб-улғайган ёшларни суратга олишни кўзлаган, Америка қўшинлари чиқиб кетиши арафасида болаларнинг юрт келажагига бўлган ишончсизлигини тасвирга тушириш ниятида эди. Бироқ бунинг ўрнига улар кўниккан ҳаёт интиҳосини камерага муҳрлади.\nФото: The New York Times / Киана Ҳайери\n2021 йил бошида президент Жо Байден сентябрь ойигача Америка қўшинларининг Афғонистондан чиқиб кетишини тугатиш ҳақида эълон қилгач фотосуратчи Киана Ҳайери 20 йиллик ишғолнинг поёнини АҚШ босқинидан кейин вояга етган ёш афғонистонликлар кўзи билан ҳужжатлаштиришга қарор қилди. 2014 йилдан бери Кобулда яшаб келаётган Ҳайери ушбу ёшлар тасаввур қилган келажак тез орада саробга айланишини билган-у, бунинг қачон ва қай тариқа амалга ошиши жумбоқ эди.\nУлар Facebook, Twitter, Америка фильмлари, телешоулари, янгича эркинлик ҳамда имкониятлар даврида улғайди. Улар уруш, терроризм, қашшоқлик, тартибсизликларга дош бериб, виждонсиз ҳукумат ва жиҳодчиларнинг портлатиш таҳдидлари остида бир амаллаб омон қолди. Шунга қарамай, улар одам ўз келажагини ўзи ярата олишига бўлган ишонч билан улғайганди. Энди бу келажак сўроқ остида қолганини кўришди. Ҳайери суратга олган йигитларнинг бир қанчаси ёз бошида мамлакатни тарк этишга уриниб кўрган; бошқалари воқеалар ривожини сабрсизлик билан кузатиб, доимгидек яшашда давом этган. Уларнинг ҳеч бири ҳаёти бу қадар тез ва кескин ўзгариб кетишини кутмаганди.\nРепортаж ва матн муаллифлари: Киана Ҳайери, Кристина Гольдбаум, Азмат Хон ва Дэвид Зуккино\n15 ёшли Карим (чапда), 14 ёшли Гул Аҳмад (ўртада) ҳамда 15 ёшли Саид. Улар Ҳирот вилоятидаги Хархон қишлоғида бирга ўсган. Бу болалар ўз ҳаётини ўзгартириш мақсадида уйдан чиқиб кетган.\nКарим (чапда), Гул Аҳмад (ўртада) ва 15 ёшли Саид.\nГул Аҳмад ўрта мактабда фақат бешинчи синфгача ўқиган. Отасининг ўлимидан кейин онаси яна турмушга чиққан. 12 ёшга тўлганида ўгай отаси уни Эронга бориб пул ишлаб келишга мажбурлаган. Юқоридаги фотосурат олинган вақтда болалар иш топиш илинжида Эронга борган, аммо Афғонистонга қайта депорт қилиниб, муҳожирлар марказида ўз оилалари бағрига қайтарилишини кутиб ётган бўлган. Ҳайери уларни учратганда болалар қўлларидан телефонни қўймай, нуқул шу билан андармон эди. Гул Аҳмад ўйин ўйнар, Карим эса эронлик ёш аёлларнинг чилим чекиб, гитара чалаётган видеоларини томоша қиларди.\nКарим, Гул Аҳмад ва Саид муҳожирлар марказида.\nКарим билан бирга суратга тушган Гул Аҳмад Эрондан уч марта ҳайдалишга улгурган. Ҳайери уларни учратган вақтда болаларнинг учови ҳам имкон бўлиши билан Эронга яна қайтишни режалаштираётганди.\nГул Аҳмада (чапда) ва Карим (ўнгда).\nҚўрқув борасидаги саволга Саид: «Нимадан қўрқаман, ўлим билан аллақачон юзма-юз келган бўлсам! Икки марта ўлим билан тўқнашдим, бир сафар мени Эронга яширинча олиб ўтишганда икки ўртоғим билан машина юкхонасида эдим, бўғилиб ўлишимга сал қолди. Бошқа сафар Эронга пиёда кетаётганимизда етти кун саҳрода сувсиз қолиб кетдик. Охир ҳушимни йўқотганимда кимдир мени ўша яқин атрофдаги тоғ бошига олиб чиқиб, булоқ сувидан ичирди ва тирик қолдим», – дейди.\nАвгуст ўрталарига бориб, толиблар босиб олгач, Гул Аҳмад Эронга қайтишга муваффақ бўлганди. У ўшанда қурилишда ишлаётган ва оиласи билан алоқаси узилиб қолганди. Мамлакатни яна тарк этганидан бери Карим ва Саид билан учрашмаганди. «Афғонистонни соғинаман. Афғонистон учун куйинаман. Толиблар Кобулни эгаллаб олганидан хабарим бор. Мамлакат уруш ва одам ўғриликларига тўлиб кетса керак», — дейди Гул Аҳмад. У келажакда ким бўлмоқчилиги ҳақидаги саволга кулиб юборди.\nКарим ҳам ҳозир Эронда ва у иш топишда қийинчиликларга дуч келган. У Афғонистонда аҳвол ёмонлашганидан бери одамлар кўпайиб, иш камайиб кетганини таъкидлайди. У дўстлари Гул Аҳмад ва Саид билан анчадан бери кўришмаётганди. У Гул Аҳмаднинг қўшиқлар айтиб далда берганларини ёдга олди: «У бизга қўшиқ куйлаб берса, чарчоқларимиз чиқиб кетарди. Кайфиятни кўтаришга уста эди».\nЁзнинг бошларида 20 ёшли Исмат ўзининг поччаси ва бир гуруҳ ёшлар билан бирга Туркияга йўл олди. У шифокор бўлишни истаганди.\nҚизалоқнинг қўлида Исматнинг сурати турибди.\nПандемия авж олиб, Исмат ўқишини давом эттиролмай қолди, Афғонистондаги сиёсий вазият таранглашгач, уч нафар катта акалари қатори отаси унинг ҳам хориж ўлкаларида янги ҳаёт қуриши керак деган қарорга келганди. Исмат чет тилларини билар ва компьютерда ишлашни ўрганиб улғайди. У тиббиёт институтига ҳужжат топширишни орзу қилаётганди: «Шифокор бўлишни истайман, сизга ва бошқа аёлларга, барча хаста одамларга ёрдам бериш учун», — дерди у онасига.\nИсмат. 20 ёшлигида олинган сурат\nФото: Исматнинг онаси архивидан\nМактабдан бўш вақтларида Исмат рўзғорга қарашиш учун дўконда сотувчи бўлиб ишларди. Озроқ бўш вақт топса, спорт билан шуғулланарди. Июнда у Афғонистонга кетишга қарор қилди. Саёҳат Эрон чегарасидан кесиб ўтишни тақозо қиларди. Оила аъзоларининг айтишича, бир куни тунда Туркия чегараси яқинида Исматнинг тоби қочиб қолган. Келаси тонгда эса уйғонмаган. Беш кундан сўнг унинг жасади Ҳиротдаги оиласига қайтарилди. Бир неча кун ўтиб, дафн этилди.\nИсматнинг дафн маросими.\nОдамлар тобутни кўтарган вақтда ўнлаб аёлнинг дод-у фарёди фалакни тутди. «Менинг тўққиз фарзандим бор, ўзимни тўққиз бўлакка бўлиб ташлангандай сезяпман», – деди Исматнинг онаси (қуйидаги суратда ўнг томонда, бошига кимдир қўл қўйиб турган аёл). Унинг тўрт қизи ва беш ўғлини уруш, камбағаллик, янги ҳаёт бошлаш мажбурияти ҳар томонга сочиб юборганди.\nДафн маросимида дод солиб йиғлаётган Исматнинг яқинлари.\n«Исматнинг орзу-истаги унинг ука ва сингиллари бир ерга жам бўлиб, қаердадир бирга яшаётганини кўриш эди», – деди унинг онаси бир неча ҳафта ўтиб. «Уларнинг бари сўнгги вақтларда бир-биридан узоқда эканликларидан қийналишаётганди». У қўшимча қилди: «Мен истаган ягона нарса — фарзандларимнинг бахт-у камолини кўриш, қачондир шундай бўлишига ишончим қолмади».\nИсмат қабрга қўйилди.\nУлар майитни қабрга қўйишганидан сўнг Исматнинг энг яқин дўсти Қиёмиддин бўйнидаги оқ шарфни ечиб, Исматнинг юзига аста ёпиб қўйди. Белкуракни олиб йигитчанинг устига тупроқ тортди. Унинг кўзёшлари тинмай қуйилавергач, бошқалар озроқ нафасини ростлаб олиши учун қўлидаги белкуракни олиб қўйишмоқчи бўлишди. «У эртанги кун келишига ишонмайдиган кишилар тоифасидан эди», — деб эслайди Қиёмиддин. «Агар ундан эртанги куни ва келажакда қайси касбда ишлашни орзу қилиши ҳақида сўрасам, у ҳеч ўз келажаги тўғрисида бирор нима дея олмасди. У шундай дерди: ‘Умр қисқа. Мен буни режалаштирадиган даражада узоқ яшайман деб ўйламайман’».\n17 ёшли Марям актриса бўлиб, таниқли шахсга айланишни орзу қилганди.\nМарям атрофидаги кўплаб одамларнинг аёл киши саҳнада ўзини намоён қилишни ёқламаслигидан ва кўпчилиги ҳатто театр нималигини билмаслигидан изтиробга тушарди. У Women Equality Ambassadors’га (Аёллар тенглиги элчилари) — озроқ бўлса-да эркин яшашни истаган, анъанавий оилалардан чиққан аёллардан ташкил топган кўча томошалари гуруҳига — қўшилди. Тепадаги расмда у иккисидан бирини — ё турмушга чиқиш, ё полиция офицери бўлиш орзусини амалга оширишни танлаши керак бўлган аёл ролини ўйнамоқчи бўлиб турганди. Тўйи куни аёл бомба ўрнатилган автомобилда ҳалок бўлди.\nТеатр гуруҳи актёрлари учун воқеалар чизиғи оғриқли кечинмаларга бой эди: июнь ойида қаллиқ ролини ижро этган 23 ёшли Тойиба Мусавийнинг ўзи Кобулда бомба ўрнатилган машинанинг портлаб кетишидан ҳалок бўлганди. (У сунний фундаменталистлар томонидан нишонга олинган Ҳазара озчилиги яшайдиган туманда турарди.)\nУнинг ўлимидан аввалги томошаларда актёрлар хотира саҳнасини ижро этишда кўпинча топшириқдан кўра йиғлашларига тўғри келарди. Кейин эса кўзёшлар ўз-ўзидан қуйилиб келадиган бўлганди.\nМарям синглиси билан.\nУшбу суратлар олинганидан кейин етти ҳафта ўтиб, Марям Кобул аэропортининг ташқарисида самолётга чиқа олмай қолишдан қўрқиб турарди. «Толибон» одамларни ўраб олган ва у гапираётган пайтда ўқ ёмғири ёғиларди. «Тирик қоламизми, йўқми, билмайман. Ҳозирча бир нима дея олмайман. Улар бизни отишга чоғланишяпти. У ёғига нима бўлишини билмайман». У қизил йўлакчадан юриб бориб «Оскар» мукофотини олиш орзуси ҳақида гапираётган вақтда овози титраб кетди. «Мен ўз орзуларимни йиғлаб ёдга оламан», – деди у. «У рўёбга чиқишига ишончим комил эмас». Энди у толиблар даврида уйдан чиқишга умуман рухсат бермай қўйилишидан қўрқиб қолган.\n«Улар аёлларга ишлашга рухсат берилади дейишяпти. Бу аёлларни ўйлаб қилинмаяпти, балки улар бошқарув илмига нўноқ. Шу сабабли уларнинг офис ишларини юритадиган одамлар керак. Эҳтимол, чодра — ҳамма жойни ёпиб турадиган — кўк либос киядиган аёллар ишларини давом эттира олар», – деди у. «Бироқ мен каби театр ёки кинода ишлайдиган қизлар-чи? Улар энди ишлай олмайди». Марям нишонга олинишига ишончи комил эди. «Улар ҳазаралар, журналистлар ва актрисалар билан осонликча келишиб кетмоқчи эмас. Барчамизни қириб ташлашмоқчи». У қўшимча қилди: «Агар сиз бу ҳақида ёзсангиз, илтимос, Афғонистондаги вазиятни дунёга етказинг».\n22 ёшли Носир Хон Кобул жанубидаги Логар вилоятининг кўчманчи қабиласидан чиққан ёзувчи, ўз қабиласидаги олий маълумот олган кам сонли кишилардан бири.\nНосир Хон Логар университети газетасида ўзининг мақолалари ва муаллифлик ишлари билан чиқишлар қилиб турарди; у яна сиёсатшунослик, ҳуқуқ бўйича таълим олганди. Икки ярим йил аввал у «Севги нима?» номли мақола эълон қилиб, севги тарғиботи мамлакатдаги урушларга барҳам бериши мумкинлигини олға сурганди. Шу воқеадан кўп ўтмай толиблар унинг уйига келиб, мақолалар ёзишни тақиқлаганди. Лекин у ёзишда давом этди.\nШундан сўнг, саккиз ой аввал ўша университет газетасидаги бошқа бир ёзувчини ўлдиришди. Йиғисини тия олмаган Носир Хон қорнида беш ойлик фарзандини кўтариб юрган рафиқаси билан бирга яшириниш мақсадида контрабандачилар билан учрашув белгилади. «Толибон» ҳокимиятни эгаллаб олган вақтда унинг онаси барча газета бўлакларини ёқиб юборганди. «Онам уйда, мени излаётганлар эшигимизни қоқиб келишини кутиб ўтирибди», — дейди у. Носир Хон шу кунларда мамлакатни ташлаб — қонуний ё ноқонуний бўлса ҳам — Канадага чиқиб кетишни режалаштиряпти.\n15 августда толиблар Кобулни қўлга олиб, Ислом Амирлигини тиклади. Ундан бир ҳафта олдин одамлар топган-тутганларини ғамлаб, пулларини йиғиб, автобус бекатлари ва аэропортларда йиғилиб уларнинг келишига қурблари етганча тайёргарлик кўрганди. Кўплар ҳали ҳам бунинг бир неча кунлик эмас, балки бир неча ҳафталик иш эканлигига ишонарди. Якшанба куни эрталаб одамлар Кобулдаги паспорт столи олдида йиғиди. Навбатга тизилган одамлар уч шаҳар мавзесини айланиб ўтиб, ушбу таҳликали огоҳлантириш билан бирга муҳожирлар сурати солиб қўйилган девор ёнидан ўтиб кетди: «Ўзингиз ва оилангизнинг ҳаётини хавф остига қўйманг. Муҳожирлик ечим бўла олмайди».\nДаллоллар бутун шаҳар бўйлаб уй жиҳозларини арзон нархларда сотиб олаётганди. Кобулда тартибсизлик бошланган вақтда Ҳайери қизига тегишли барча нарсаларни сотишга уринаётган аёлни учратди. Даллол унинг сотишдан бошқа чораси йўқлигини кўриб, нархни пасайтирди. Охири у ҳамма буюмларни 35 минг афғон пулига сотиб олди, бу, тахминан, 400 доллар дегани.\n15 август куни, «Толибон» жангарилари шаҳарга етиб келай деганда, Ҳайери Кобулни айланиб, қўлидан келганича суратга олди. Тирбандлик жуда катта эди, одамлар қўрқув аралаш қаергадир шошарди, жадал юришарди. У гўзаллик салони ишчиларининг деворлардаги аёллар сурати туширилган суратларни йиртиб ташлаётганини кўрди. Уйига қайтгач, унга қўнғироқ қилиб, эвакуация учун аэропортга ҳозирлик кўришга ярим соат вақти борлигини айтишди. У шоша-пиша камерасини, қаттиқ диски ва яна бир нечта буюмларини йиғди. У турган турар жой биносидаги қўшнилари ҳам нарсаларини йиғиштираётганди. Ҳайери пастга тушгунича бутун бино ҳувуллаб қолганди. «Ҳамма ёқ алғов-далғов, қиёмат қўпгандек эди», — эслайди у. «Бир соатга қолмай ҳамма у ердан кетди».\nТашқарида турган тўрт қоровул аллақачон кийимларини алмаштириб, қуролларини ташлаганди. У Қатарга учиб кетаётган ҳарбий учоққа чиқиш учун аэропортга етиб келганида ўзидан бир неча мил наридаги президент саройига толиблар бостириб кирганидан хабар топди. У ўзи суратга олган афғонистонлик ёшлар ва бошқа кўплаб ўзи учрашолмаган кишилар ҳақида ўйлади. У сўнгги бор бир кеча аввал суратга олган одам Носир Хоннинг сўзлари у ва унинг тенгқурлари бошидан кечираётган чорасизликни ифода этишини эслади: «Беш йил олдин мен бошимни кафтларим орасига қўйгандим», — деганди у ўлишга тайёр эканлигини англатувчи афғонча ифода билан. «Йўқотадиган ҳеч нимам қолмади».\n12:55, 08.01.2022 60278\n16:44, 10.01.2022 59233\n13:53, 14.01.2022 60246\n15:35 Бугун 335\n15:14 Бугун 2081\n15:02 Бугун 3897\n14:55 Бугун 5434\n19:23, 28.01.2022 92768\n08:31, 28.01.2022 77786


Бахтиёр Ашурматов: “Фарғона вилояти ҳокими футболнинг ҳақиқий жонкуяри” / CHAMPIONAT.asia\n15:33Букилган қаддини тезда ростлаган “Рейнжерс” 0 15:07"Ливерпуль" ҳимоячисини йўқотди 1 14:44Зюле нега "Бавария"дан "Боруссия"га ўтганини тушунтирди 0 14:20Левандовски "Барселона" билан 2025 йилга қадар шартнома бўйича келишувга эришди 4 13:58Спортчилар ижтимоий тармоқларда 0 13:40"Интер" ва Перишич янги шартнома борасида келиша олмаяпти 0 13:17"Интер" Бастонини 60 млн евро эвазига "Сити"га сотмади. "Шаҳарликлар" таклифни кўтаришлари мумкин 1 12:53Загаду ёзда текинга "Боруссия"дан кетади 0 12:46Футбол фахрийси Валерий Лёткин хонадонига ташриф буюрилди 1 12:33Тошкентга олиб келинган Жаҳон кубоги оригиналми? 16 12:30"Валенсия" Брэйтвуэйтни харид қилмоқчи 2 12:07Про лига. 9-тур учрашувлари расмийлари 2 11:57Нодирхўжа Юлдашев: "Футболнинг эркаги, бу - футзал" 22 11:53Ди Мария ПСЖ билан шартномани узайтирмоқчи 2 11:39Диёр Имомхўжаев: "Футболчи ҳамда мураббийларни эркакка ўхшаб футбол ўйнашга чақираман" 84\nБахтиёр Ашурматов: “Фарғона вилояти ҳокими футболнинг ҳақиқий жонкуяри”\nТеглар : Қўқон-1912Фарғона вилояти ҳокими кубогиБахтиёр Ашурматов\nФарғона шаҳрида “Хоким кубоги-2022” мусобақаси бўлиб ўтмоқда.\nТурнирнинг асосий фаворити ҳисобланган “Қўқон-1912” жамоасининг бош мураббийи Бахтиёр Ашурматовдан мусобақада ҳақида ўз фикрларини баён қилишларини сўраб мурожаат қилдик.\n- “Фарғона вилояти ҳокими кубоги” мусобақаси мана бир неча йилдирки анъанавий тусга айланиб улгурди. Сўнгги йилларда турнирда Қирғизистон жамоалари ҳам иштирок этишлари натижасида мусобақа халқаро даражага чиқиб борди. Фарғоананинг “Нефтчи” жамоаси хориж йиғини туфайли бу йилги мусобақада иштирок эта олмаётгани турнир нуфузини туширмайди. Қолган иштирокчи жамоалар ҳам яхши рақиблар деб айтишим мумкин.\n“Ҳоким кубоги” мусобақасида жамоамиз энг юқори мақсадни кўзлаган. Биз бу турнирда ғолиб чиқишни истаймиз. Барча ўйинларда фақат ғалаба қозониш учун майдонга чиқамиз. Мухлисларимиз бизни бу турнирда шунчаки иштирок этади деб ўйлашмасин. Мусобақанинг энг фойдали томонларидан бири жамоамизга янги қўшилган футболчиларни майдонда синаб олиш имкони юзага келади.\nШу ўринда бу турнирни ташкил қилиб бераётган Фарғона вилояти хокими Хайрулла Ҳайитбоевич Бозоровга ўз номимдан, жамоамиз ҳамда мухлисларимиз номидан миннатдорчилик билдираман. Вилоятимиз хокими футболнинг ҳақиқий жонкуяри бўлган инсон деб биламан. У кишининг бошчиликларида вилоятимизда футбол тобора ривожланиб бормоқда. Вилоятимизнинг икки жамоаси суперлига ўйинларида иштирок этишида ҳам вилоятимиз раҳбарининг ҳиссалари жуда катта. Хайрулла Хайитбоевич бизнинг жамоамизга ҳам бефарқ эмаслар. Бизни доим кузатиб, керак бўлса моддий ҳамда маънавий қўллаб-қувватлаб туришибди.\n“Қўқон-1912” жамоаси бу йилги мавсумда Суперлига ўйинларида вилоятимиз шарафини муносиб ҳимоя қилишига ишончим комил ва бу йўлда бор куч-ғайратимизни ишга солиб меҳнат қилишга тайёрмиз” - деди Бахтиёр Ашурматов.\nТошкентга олиб келинган Жаҳон кубоги оригиналми? 16\nДиёр Имомхўжаев: "Футболчи ҳамда мураббийларни эркакка ўхшаб футбол ўйнашга чақираман" 84


Андижонда қулаб тушиш хавфи бор бинода ўқувчилар таълим олмоқда (видео)\nАндижонда қулаб тушиш хавфи бор бинода...\n01.05.2018 17:45 0 76\nАндижон вилояти, Избоскан тумани 31-умумий ўрта таълим мактабиниг биринчи ўқув биноси 1933 йилда қуриб битказилган бўлиб, у авария ҳолатида, аммо унда ҳамон ўқувчилар таълим олмоқда. Бу ҳақда «Sevimli» телеканалининг «Замон» кўрсатувида маълумот берилди.\nМазкур бинодан ўқув мақсадида фойдаланиш учун талабга жавоб бермаслиги 2012 йил 7 апрелда Андижон давлат қурилиш-архитектуа инспекцияси томонидан маълум қилинган. Ўқувчилар ҳамон талабга жавоб бермайдиган бинода ўқишмоқда, спорт машғулотларини ўтказиш учун ҳам шароит яратилмаган. Аммо шунча вақтдан бери бирор бир амалий чора кўрилмай келган.\n— Мазкур мактабга янги ўқув биноси қуриб бериш жорий йилдаги инвестиция режаларига киритилган. Унга кўра 31-умумий ўрта таълим мактаби учун ўқув биноси ва спорт зали қуриб берилади, — дея маълум қилган Избоскан тумани халқ таълими бўлими мудири Дилмурод Мусулмонқулов.


Россия аҳоли жон бошига коронавирус қурбонлари сони бўйича жаҳонда биринчи ўринда — ОАВ\n15:16 / 10.02.2021\n«Росстат» 8 феврал куни Россияда 2020 йилда қайд этилган ўлим ҳолатлари ҳақидаги маълумотларни эълон қилди. Уларга кўра, мамлакатда апрелдан 31 декабргача ортиқча ўлим ҳолатлари сони 358 257тани ташкил этди, деб ёзмоқда «Медуза».\nМамлакат бош вазири ўринбосари Татяна Голикова 2020 йилда ҳаддан ташқари кўп қайд этилган ўлим ҳолатларининг 81 фоизи коронавирус билан боғлиқлигини тан олди. Бироқ, у қолган 19 фоиз нима билан боғлиқлигини тушунтирмаган. Шу билан бирга, Москва Соғлиқни сақлаш департаментининг батафсил маълумотларига кўра, «ортиқча ўлим ҳолатларининг» 98-100 фоизи вирус билан боғлиқ.\nДеярли барча «ортиқча ўлим ҳолатлари» эпидемия туфайли юз берган деб ҳисобланса, 2020 йилда коронавирусдан ўлим, расмийлар томонидан аввал айтилганидек 57 минг эмас, балки ушбу рақамдан 6,3 баравар кўп бўлган, деб тахмин қилиш мумкин.\nБу шуни англатадики, 2020 йилда коронавирус қурбонлари сони бўйича Россия иккинчи ўринни эгаллади (АҚШдан кейин) ва аҳоли жон бошига энг кўп зарар кўрган бешта давлат қаторига кирди. Феврал ойининг бошига келиб, ҳар 100 минг аҳолига тўғри келадиган ўлим ҳолатлари сони бўйича Россия дунёда биринчи ўринга ҳам чиққан бўлиши мумкин.\nКоронавируснинг африканча штаммига қарши антитаналар қолган штаммлардан ҳимоялаши маълум қилинди\n17:46 / 03.03.2021\nЧегарада экспресс тест текширувларини ташкил этувчи компаниялар учун танлов эълон қилинди\n12:43 / 03.03.2021\nДунёдаги вазият: АҚШда тўртинчи тўлқин таҳдиди, болалар учун яширин хавфлар


Бундан бир неча йиллар илгари ўша қўшиқ жуда ҳам машҳур бўлганди. - 20 Мая 2013 - SHERLAR.BIZ - ENG YANGI SHERLAR 2018 2019\nSHERLAR.BIZ Juma, 26.02.2021, 05:00\nГлавная » 2013 » May » 20 » Бундан бир неча йиллар илгари ўша қўшиқ жуда ҳам машҳур бўлганди.\nНаргиза (исми ўзгартирилган): - Бундан бир неча йиллар илгари ўша қўшиқ жуда ҳам машҳур бўлганди. Шу қўшиқни жуда яхши кўрардим. Ўша пайтларда мен Мурод билан бир кўчада, бошқа-бошқа маҳаллаларда турардик. Кўчага кириш жойимиз бир жойдан бошланиб, у бизни орқа тарафимиздаги кўчада турарди. Бир-биримизни ҳар куни кўрардик. Меҳр кўзда эканми, орамизда муҳаббат пайдо бўлди. У сал шўх, шартта гапирадиган одати борлиги учун, ўзи келиб гапирганидан танишиб кетгандик. Ҳар куни учрашардик. У жуда ҳам яхши йигит, фақат сал масъулиятсизроқ эди. Кўпинча учрашувга кеч қоларди... Лекин, бир зумда ҳазил қилиб, кечирим сўрар ва ярашиб олардик. Орадан вақт ўтди, катта бўлдик. У супермаркетга сотувчи бўлиб ишга жойлашди, мен эса институтга ўқишга кирдим. Унга ўқишга кириш ҳақида гапирсам "кейин ўқирман" деган жавобни эшитдим, ваҳоланки оиласида унинг ишлаши шарт эмас, унинг ўзида ўқишга қизиқиш йўқ эди. Ҳаттоки, у ўқишга кирса, оиласидаги контракт пулини тўлашга ҳам тайёр эдилар, лекин Мурод қандайдир бошқача эди. У хаёлида осмонларда учиб юрар, "катта ишларни амалга ошираман" дерди. Унинг мақсадларини тушуна олмасам ҳам, уни севардим. У ҳам доим мени севишини айтар ва доим турмуш қуриб, бахтли бўлишимиз ҳақида гапирарди.[www.JPG.uz - Saytdan olindi]\nБу орада менга совчилар кела бошлади. Унга бу ҳақида айтсам, "сен ҳам ҳамма қизларни гапини гапиряпсанми?" деди. Мени жаҳлим чиқди, "мен ҳамма қизлардан эмасман, агар вақтида ҳаракат қилмасанг бўлмайди, мени бу йил аниқ узатишади" дедим. Ўша йили, институтни битириш йилим эди. Мен Муродни деб, 4 йилдан буён совчиларни қайтараётгандим.\nОта-онам, охири келаётган совчилардан бирини танлаб, розилик бериб юборишибди. Нима қилишимни билмай қолдим, уйда ҳеч ким мени эшитишни ҳам истамасди! Онамга айтсам, "Ўткинчи туйғу! Муродми, у жуда ҳам масъулиятсиз, кўча йигити, у билан одам хор бўлади! Эсингдан чиқар! Энди бировга унаштирилгансан!" дедилар. Жуда ҳам эзилдим. Бу орада Муродга ҳаттоки, "бирга қочиб кетайлик" дейишгача бордим. У ҳам рози бўлди. Қочиб кетишни режалаштирдик. Шу кунларда онамга қарашиш учун, уйимизга Ойдин холам келиб, бир ҳафтача яшаб туриб қолдилар. Холамга дардимни айтгандим, жаҳллари чиқди. Албатта, қочиб кетмоқчилигимни айтмадим, ота-онам мени тушунмаётганлигини айтдим. Холам ўйланиб туриб: "Қизим, ота-она боласига ҳеч қачон ёмонликни раво кўрмайди. Ўша йигит сени яхши кўрса, нега 4 йилдан буён совчи жўнатмади? Нега бир оғиз даданг билан учрашмади? Ахир яқин жойда тураркан. Демак, у масъулиятсиз ва ўзида ҳоҳиш йўқ, унақа бетайин йигитни унут!" дедилар.\nМен эса, албатта бундай қилишни ҳоҳламасдим, аниқ қочиб кетишни режалаштириб қўйгандим. Афсуски, холам, мени ҳар бир қадамимга кўз-қулоқ бўлиб, тўйга 4 кун қолганидан бошлаб, мени кўчага ёлғиз чиқармай қўйишди! Кечаси чиқиб кетишнинг ҳам иложи йўқ бўлиб, бир нечта аёл қариндошларимиз ҳам ҳовлида, тўйнинг кам-кўсти билан овора эдилар. Белгиланган вақтда чиқа олмадим...\nТўйим бўлди, роса йиғладим. Очиғи, эримнинг юзига ҳам қарагим келмасди....\nОрадан вақт ўтди, тўй саёҳатига бориб келдик. Қайнона-қайнотам квартира олиб, алоҳида чиқариб юборишди. Бу орада ота-онам ҳам ҳовлимизни сотиб, пулига қўшиб, 2 та квартира олишди ва 2 та акамни алоҳида қилишиб, ўзлари ва кичик укам билан бошқа жойдан кичикроқ ҳовли олишди. Шу билан тўйдан кейин маҳаллага ҳам бора олмадим ва Муродни ҳам бошқа кўрмадим . . .\nҲаётим бир текис давом этарди, бир қараганда ҳаммаси жойида, эрим, уйим бор. Эрим ҳаттоки, яқинимиздаги кийим-кечак магазинида ишлашимга рухсат берди. Ишим ҳам қийин эмасди. Ҳеч нарсадан камим йўқ. Бу орада ҳомиладор бўлиб, ўғилли ҳам бўлдик. Лекин, юрагимни севги дарди емирарди. Ўзимча, Муродга турмушга чиқсам бошқача бўларди, деб эзилардим... Эримни хушламас, доим унинг ўрнида Мурод бўлиб қолса эди, дердим...\nЎша қўшиқни қайта-қайта тинглардим. Айниқса, қўшиқдаги "Тақдир экан севгилим, пешонамга битмадинг" сатрларини такрорлаб йиғлардим...\nрадан бир неча йил ўтди. Иккинчи боламга ҳомиладорлигимда, жуда инжиқ бўлиб қолдим. Эрим нима десам, олиб келиб берар, кўнглимга қарарди. Бир куни, эрим билан айланиб юриб, супермаркетга кирдик. Аввалига бепарво, егим келган егуликларни танлаб, сотувчига қарасам, Мурод. Ҳали ҳам ўша-ўша, гўё ҳеч нарса ўзгармагандек. Ҳайрон бўлдим, оддийгина кийиниб олган, мени кўриб совуққина сўрашиб ҳам қўйди! Индамай харид қилган нарсаларимни олиб, эрим билан чиқиб кетдик. Ўша учрашувдан кейин бир неча кун ўзимга келолмай юрдим. Кейин охири юрак ютиб, ўша маҳаллада яшайдиган дугоналаримдан бирига телефон қилиб, гапни айлантириб Мурод ҳақида сўрадим. Нима гап эшитдим денг?[www.JPG.uz - Saytdan olindi]\nДугонамнинг айтишича, Мурод ҳечам ўзгармабди. Ўша-ўша масъулиятсиз, ҳали ҳам "кейин катта бизнес қиламан", деган гаплар билан ҳар хил супермаркетлардаги ишига қаноатланиб юрган экан. Шунча йиллар давомида ҳаётда ҳеч нарсага эришмабди! Ҳали ҳам, ўша хаёллари билан осмонда учиб юрганмиш. Анчагина супермаркетлардан ҳам ҳайдалган экан, чунки маъсулиятсизлиги билан ишлолмабди. Отаси ўқишга олиб кирмоқчи бўлибди, лекин вақтида репетиторларга боришни ҳоҳламай, тайёрланмай, ҳатто имтиҳонга ҳам бормабди. Баҳонаси, севганим эрга тегиб кетди, энди менга яшашнинг қизиғи йўқ, деган гап топиб олганмиш. Ҳамма нарсадан норози ва гўёки, бутун олам унга қаршидек. Ўша аввалгидек яшаб юрганмиш. Отаси сафарга кетганида, онаси бетоб бўлиб қолганида, кечаси шифокор чақиришга ҳам ярамагани учун, онасининг аҳволи оғирлашиб, бир қўли фалаж бўлиб қолибди. Муроднинг бўлса, парвойи палак, отаси келиб койиганда, "ўзимнинг ҳам тобим йўқ эди" деб баҳона қилганмиш.\nБу гапларни эшитиб, ўйланиб қолдим. Эрим билан ўтаётган ҳаётим, эримнинг жонкуярликлари, менга ва боламга меҳрибонликлари кўз олдимга келди. Боламнинг бир марта иссиғи чиққанида, эрим, ишдан чарчаб келганига ва ёғаётган ёмғирга ҳам қарамай, иккимизни машинада дарров касалхонага олиб борганию, кечаси билан, боламнинг тепасида ўтириб чиққанлари, мен бетоб бўлганимда 2 кечалаб ухламай менга қараганлари, ҳомиладорликдаги инжиқликларимни индамай кўтаришларию, кечаси бўлса ҳам, егим келган нарсаларни олиб келиб беришлари, кўз олдимга келди...\nЯхши ҳамки, ўша тўйдан олдин қочиб кетишдан мени Худо асраган экан! Яхшиям ўшанда холам, менинг ёнимдан бир қадам жилмаган экан! Холам тўғри айтган эканлар, "Ота-она ўз фарзандига ёмонликни раво кўрмас экан!" Бошқаларда билмадиму, лекин қиз бола ота-онанинг гапига кириши керак экан, деган фикрга келдим.\nМана ҳозирда икки фарзанднинг онаси, бир оиланинг бахтли бекасиман. Эндиликда бу қўшиқни тингласам, фақатгина хотиралар ёдга келади, холос...\nКатегория: Sevgi dunyosi | Просмотров: 565 | | Теги: Бундан бир неча йиллар илгари ўша қ | Рейтинг: 5.0/3


ТАШҚИ АУДИТОРЛИК ТЕКШИРУВИ ЎТКАЗИШ УЧУН ТАНЛОВ\nСоздано: 22.05.2018 11:14\n“Namangan hududiy elektr tarmoqlari korxonasi” АЖ 2018 йил якуни бўйича Халқаро молиявий ҳисобот стандартлари (ХМҲС) ҳамда Миллий бухгалтерия ҳисоби стандартлари (МБҲС) асосида ташқи аудиторлик текшируви ўтказиш учун танлов эълон қилади.\n- Халқаро молиявий ҳисобот стандартлари (аудит, ҳисоботлар ХМҲСга мувофиқлиги) бўйича йирик корхона ва ташкилотларга хизмат кўрсатиш билан боғлиқ амалий тажрибага эга бўлиши;\n- Таркибида ХМҲС ва ХАС соҳасида зарурий бухгалтерлик (аудиторлик) малакага эга бўлган ҳамда халқаро миқёсда эътироф этилган сертификатларга (АССА, DipIFR,СРА, CIPA) ва камида 5 йиллик иш стажига эга бўлган мутахассислар фаолият юритадиган бўлиши шарт.\n- иштирокчининг танловда қатнашиши бўйича таклифи ва аудиторлик текширув ўтказишнинг таклиф этилаётган қиймати;\n- аудиторнинг малака сертификатлари ва бошқа халқаро сертификатлар нусхалари;\n- суғурта полисининг нусхаси;\n160102, Ўзбекистон Республикаси , Наманган шахри, Марғилон кўчаси, 8 уй.\nМаълумот учун телефон: (369) 228-76-07, 228-76-19\nСоздано: 26.03.2018 11:12\n"Namangan hududiy elektr tarmoqlari korxonasi" AJ корпоратив бошқарув тизимини баҳолаш учун мустақил баҳоловчи ташкилотлар ўртасида танлов эълон қилади. Танловда “Корпоратив бошқарув кодекси”да белгиланган ташкилотлар сирасига кирувчи мустақил ташкилотлар иштирок этиши мумкин.\nТанловда иштирок этишни ҳоҳловчи ташкилотлар 2018 йилнинг 10 апрелига қадар қуйидаги ҳужжатларни тақдим этишлари лозим:\nТел.:(369) 228-75-80, 228-76-19, Факс.: (369) 227-86-32\nМанзил: Наманган шаҳри, Марғилон кўчаси, 8-уй.\nСоздано: 21.02.2018 07:35\nҲурматли электр энергия истеъмолчилари!\nИшлаб чиқарилаётган электр энергияси истеъмолчиларидан келиб тушаётган электрон мурожаатларни тезкор хал этиш ҳамда уларга енгиллик яратиш мақсадида “Ўзбекэнерго” акциядорлик жамияти томонидан телеграмм интернет иловаси орқали “Халқ билан мулоқот” Каналини ишга туширганлиги ҳақида маълум қиламиз.\nЭндиликда сиз электр энергияси билан боғлиқ барча муаммо, камчилик ва таклифларингизни ушбу манзил орқали етказишингиз мумкин бўлади. Сизнинг мурожаатингиз тез фурсатларда ўз ечимини топади.\nБунинг учун, Сиз мобил телефонинингиздан телеграмм мессенжерига кириб “uzbekenergo_muloqot” каналига аъзо бўлишингиз керак бўлади.\nwww.uzbekenergo.uz веб-сайти орқали ҳам батафсил барча маълумотларга эга бўлишингиз мумкин.\nКИРИБ КЕЛАЁТГАН ЯНГИ ЙИЛИНГИЗ МУБОРАК БЎЛСИН АЗИЗ ЮРТДОШЛАР!\nСоздано: 23.12.2017 10:06\n«Наманган худудий электр тармоқлари» АЖ вилоятимиз ахлини\nянги 2018 йил билан қизғин муборакбод этади.\nЯнги 2018 йил - «Фаол тадбиркорлик, инноватцион ғоялар ва технологияларни қўллаб қувватлаш йили»да барча орзу ниятларимиз ушалишини, тинчлик осойишталик хонадонларимизни тарк этмаслигини тилайди, ободлик, фаровонлик турмушумизга барокот нурини бағишлайверсин.\nЎзбекистон Республикаси Мустақиллигининг 26 йиллиги ва Қурбон Ҳайити байрамлари муносабати билан байрам дастурхони ташкил этилди.\n2018 йил 9-ойлик хисоботи\n2018 йил биринчи ярим йиллик хисоботи\n23-саҳифа, жами 32 та саҳифа


Сийрат: Мусулмонлар иқтисодий ва ижтимоий қамалга олиниши (3)\nҚабрларни бидъатчилар зиёрат қилишга одатланган вақтларда ҳамда вақтичоғлик учун зиёрат қилиш ва бидъатчиларни мозорларга элтиб қўйиш\n11/25/2021 Ақидати таҳовийя шарҳи | 89 | Шайх Содиқ Самарқандий\nBy Исмоил Муҳаммад Яъқуб on 11/06/2021 СИЙРАТ ТАРИХ\nМазкур ҳодисадан олинадиган ибратли сабоқлар:\nБани Ҳошим ва Бани Мутталиб оиласига мансуб бўлган мушриклар жоҳилият урф-одатларидан келиб чиқиб, Расулуллоҳ саллаллоҳу алайҳи ва салламни ҳимоя қилдилар. Бу ҳодисадан замонамиздаги кофир тузумлардан ҳам даъват йўлида фойдаланиш мумкинлиги келиб чиқади. Албатта, бу иш илм аҳлларининг фатвоси билан амалга оширилади.\nҲозирги даврда дунёнинг кўп мамлакатларида инсон ҳуқуқлари кафолатланиб, мусулмонларга ҳам диний эркинлик берилган. Мусулмонлар бу эркинликни ғанимат билиб, қонун-қоидаларни ўрганиб, улардан шариат доирасида фойдаланишлари керак.\nШуни ҳам эслатиш лозимки, Расулуллоҳ саллаллоҳу алайҳи ва салламнинг қариндош-уруғлари у зотни ҳимоя қилишлари рисолатни асраш мақсадида бўлмаган эди. Балки бу ишни қабиладошлик важидан қилган эдилар. Ҳозирги даврда ҳам мусулмонлар бу каби ҳимоядан фойдаланиб, уни кофирларга қарши жиҳод ва ғалаба йўлида восита деб билишса, жуда яхши бўлар эди.\nАбу Толиб Қурайш жамияти устидан ғолиб келди. Қурайшлик мазкур беш нафар инсон Бани Ҳошим ва Бани Мутталибга қариндош-уруғчилик ҳурматидан қамал битими ёзилган саҳифани йиртиб ташлаб, улардан ва уларга иттифоқдош бўлганлардан зулмни даф қилдилар. Бундай шароитларда жоҳилий тузумнинг устунлари бўлган мансабдор кишилар ҳам зулмни инкор этишлари эҳтимолдан холи эмас. Демак, фурсатни ғанимат билиб, улардан фойдаланиш керак. Мусулмонлар шу томонларга ҳам эътиборсиз бўлмай, зулмдан қутулиш йўлларини излашлари лозим. Қуръон ва Суннатда мусулмонлар билан яҳудийлар, салбчилар ва худосизлар ўртасида қиёматгача адоват ва кураш давом этиши хабар қилинган. Шундай экан, Ислом хизмати йўлида мазкур сифатдаги кишилардан ҳам фойдаланса бўлади.\nАбу Лаҳаб каби инсонлар ҳар замонда топилади. Шунинг учун даъватчилар ҳушёр бўлсинлар. Энг яқин, ишонган одамлари уларга бошқалардан кўра қаттиқроқ адоват қилишлари мумкин.\nПайғамбар саллаллоҳу алайҳи ва саллам мусулмонларни душманга қаршилик кўрсатишдан қайтарар ва сабр қилишга даъват этар эдилар. Чунки кичиккина қаршилик кўрсатиш билан уруш оловининг пилиги ёки ёқилғиси бўлиб қолишлари ҳеч гап эмас эди. Айниқса, шижоатли, баҳодир инсонларни тайзиқларга сабр қилишга ундаб туриш жуда муҳим. Ҳамза, Умар, Абу Бакр, Усмон ва бошқа саҳобалар Пайғамбар саллаллоҳу алайҳи ва салламга қулоқ солиб, у зотга итоат этдилар. Бу йўлда оғир азиятларга сабр қилиб, қаршилик кўрсатишдан ўзларини тийдилар. Уларнинг сабрлари бир-икки ҳодисада ёки бир-икки кунгина бўлмади. Балки, улар уч йил сабр қилдилар. Шунча вақт уларга зулмга қаршилик кўрсатишга рухсат берилмади.\nБу воқеа саҳобаларнинг бошлиққа итоат этиб, ўзбошимчаликдан йироқ бўлганларини кўрсатади. Абу Жаҳлга суиқасд қилишдан осон иш йўқ эди. Шундай бўлса-да, улар Пайғамбар саллаллоҳу алайҳи ва салламнинг буйруқларидан чиқмадилар.\nИсломий даъват Ҳабашистонда, Нажронда ва Азд Шануа, Давс, Ғифор қабилаларида катта ютуқларга эришди. У ерлар келажакда мусулмонлар учун кучли марказларга айланишига ҳаракат қилинар эди. Кескин вазиятларда ўша ерлардан бутун оламга даъват таралиши ва даъватга мадад тўпланиши мумкин эди.\nУч йиллик қамал саҳобалар учун катта тарбия бўлди. Очликка, қўрқувга бардошли бўлиб, ўзни тутишга ўргандилар. Руҳий кураш босимига чидадилар.\nМушриклар сафида турганлар ҳам Пайғамбар саллаллоҳу алайҳи ва салламнинг шахсиятларидан, гўзал ахлоқ-одобларидан таъсирланиб, янги динга кўнгиллари юмшади. Лекин бошлиқларининг зўравонлиги уларга ёндашишга имкон бермади. Беш нафар қурайшликнинг қамал битимини бузишга қилган саъй-ҳаракатлари уларнинг Расулулллоҳ саллаллоҳу алайҳи ва салламдан таъсирланганликларига ёрқин далилдир.\n Саид Ҳава, “Ал-асас фис-суннати ва фиқҳуҳа – ас-сийрат ан-набавия”, 1/264-бет.\n2] Олдинги манба.\n Бутий, “Фиқҳ ас-сийрат ан-набавия”, 88-бет.\n Ғазбон, “Фиқҳ ас-сийрат ан-набавия”, 185-бет.\n Ғазбон, “Фиқҳ ас-сийрат ан-набавия”, 186-бет.\n “Ат-тарбия ал-қиядия”, 1/371-бет.\n Олдинги манба, 384, 385-бетлар.\nAvvalgi maqolaАли разияллоҳу анҳу аср намозини ўқиб олиши учун қуёш тўхтатилганми?\nKeyingi maqola Ақидати таҳовийя шарҳи | 81 | Шайх Содиқ Самарқандий


Вазир ва ёшлар учрашуви: 24 нафар талабага ҳар ойда 1 миллиондан стипендия берилади (видео) - xabar.uz\nВазир ва ёшлар учрашуви: 24 нафар...\n15.02.2021 12:03 0 1873\nАввал хабар берганимиздек, 13 февраль куни IT-Парк шоу-румида АКТ вазири Шуҳрат Содиқов ахборот технологиялари соҳасида фаолият кўрсатаётган ёшлар билан учрашди. «Xabar.uz» ёшлар билан ўтказилган очиқ мулоқотдан видеолавҳа тайёрлади.\n«Галстуксиз» ўтган учрашувда видеоконференцалоқа тизими орқали қарийб 400 нафардан ортиқ соҳада фаолият юритаётган ёшлар, талаба-ўқувчилар, соҳа ташкилотлари раҳбар-ходимлари иштирок этди.\nҲозирда ахборот технологиялари ва коммуникациялари соҳасида 7359 нафар 30 ёшгача бўлган йигит-қизлар фаолият кўрсатади. Уларнинг 56 нафари чет эл олий ўқув юртларида таҳсил олган. Эътиборлиси, ўтган йилда соҳада 2 минг нафардан ортиқ ишсиз ёшларнинг бандлиги таъминланди.\nУчрашувда АКТ вазирлигининг Рақамли стратегик ривожлантириш бошқармасида бош мутахассис лавозимида ишлаб келаётган Ёдгаров Лазиз Улуғбек ўғли вазирлик ёшлар бошланғич ташкилоти етакчиси сифатида сайланди.\nТадбир давомида Корея, Ҳиндистон ва Беларусь давлатларидан жалб қилинган экспертлар чиқишлар қилишди. Эришган ютуқлари ҳақида О.Пекось, Ш.Зокиров ва Д.Ҳалимовалар сўзлаб беришди.\nШунингдек, учрашувда АКТ вазирлигининг «Миннатдорлик» сертификати 24 нафар ёшга берилган бўлса, яна шунча нафар талабага вазирлик стипендиясини олишга гувоҳнома берилди. Энди 24 нафар талаба 10 ой мобайнида 1 миллион сўмдан зиёд вазирлик стипендиясини олади. Ўз навбатида, тадбирда «Ўзбектелеком» АКнинг ҳам бир гуруҳ энг фаол ёш ходимлари диплом ва совғалар билан тақдирланди.\nСоҳа вакили Бахтиёр Маҳкамов «Хизмат кўрсатиш тармоқлари иқтисодиёти» ихтисослиги бўйича Ўзбекистондаги энг ёш профессор ҳисобланади. У иқтисодиёт фанлари доктори, профессор бўлибгина қолмай, республикамизда фан доктори (DSc) ва фалсафа доктори (PhD) илмий даражаларини берувчи Илмий кенгашнинг энг ёш аъзоси ҳамдир. Илмий йўналишда муваффақиятга эришган ёшлардан яна бири Муҳриддин Муҳидинов. У ҳам ўтган йили техника фанлари бўйича фалсафа доктори (PhD) илмий даражасини олган. Ана шу ёш олимларга ҳам вазирликнинг махсус совғалари топширилди.\nОчиқ ўтган мулоқот якунида ёшлар учун IT-Парк ҳудуди бўйлаб экскурсия ташкил қилинди.\nёшлар вазир Шуҳрат Содиқов


«ЮНИСЕФ» ва «Ucell» сўровлар ўтказиш учун...\n05.06.2018 18:51 0 1120\nБирлашган Миллатлар Ташкилотининг Болалар жамғармасининг (ЮНИСЕФ) Ўзбекистондаги ваколатхонаси ва Телиа компаниясининг телекоммуникацион гуруҳига кирувчи «COSCОМ» МЧЖ («Ucell» савдо белгиси) Ўзбекистон ёшларининг нуқтаи назарини ифодалаш учун майдон яратиш мақсадида янги ҳамкорлик битимини имзолади.\nУшбу ҳамкорлик ҳамжамият энг муҳим масалаларни ҳал қилишда иштирок этиши учун мўлжалланган.\n«U-Report» - бепул воситани яратишга қаратилган бўлиб, Ўзбекистон Ёшлар иттифоқи раҳбарлигида «U-Report» СМС ва бошқа технологиялар ёрдамида абонентлардан маълумот ва фикрларни йиғишга ёрдам беради, жавоблар реал вақт тартибида таҳлил қилинади.\nТурли секторлардаги вазиятни яхшилаш учун сўровлар натижалари ёшлар ҳамда қарорларни қабул қилишда иштирок этадиган шахслар орасида тарқатилади. Фикрларни йиғиш учун бериладиган саволлар соғлиқни сақлаш, таълим соҳалари, ёшлар орасидаги ишсизлик ва Ўзбекистон ёшларига тааллуқли бошқа масалаларни қамраб олиши мумкин.\nШу билан бирга «U-Report» натижалари, мамлакатнинг ёш фуқаролари эҳтиёжлари ва интилишларини ҳисобга олган ҳолда, Ўзбекистоннинг ёшларга оид сиёсатини мустаҳкамлашга хизмат қилади.\nБугунги кунда «U-Report» 5 миллион нафардан ортиқ респондентлари мавжуд бўлган дунёнинг 41 мамлакатида қўлланилади. Ушбу инновацион методология алоҳида ахборотларнинг сир сақланишини кафолатлайди, лекин айни пайтда умумлаштирилган маълумотлар билан жамоатчилик бемалол танишиш имконига эга бўлади. Олинган ахборот ёши, жинси ва минтақалар бўйича реал вақт тартибида таҳлил этилиб, ёшларга ўз тенгдошлари билан алоқа сақлаб туриш ва ҳукумат эътиборини кечиктириб бўлмас масалаларга жалб қилишга ёрдам бериши мумкин. «U-Report»да рўйхатдан ўтиш ихтиёрий ва бепул асосда амалга оширилади.\n«U-Report» ўз жамиятларида мавжуд муаммолар тўғрисида маълумотларни тақдим этиш учун У-репортёрлар вазифасини бажарадиган ёш кўнгиллилар саъй-ҳаракатларига таянади, бу эса ўзгаришларга хизмат қилади», – деб таъкидлади ЮНИСЕФнинг Ўзбекистондаги ваколатхонаси раҳбари Саша Грауман. «Ўз навбатида, У-репортёрлар уларни қизиқтирадиган долзарб масалалар бўйича муҳим маълумот ва хабарларни олиш имконига эга бўладилар. Биз биргалашиб, Ўзбекистон ёшлари учун зарур ўзгаришларни қўллаб-қувватлай оладиган бўламиз. Уларнинг фикрларини эшитиш ўта муҳим, чунки ёшлар мамлакат аҳолисининг 60 фоизидан ортиғини ташкил қилади. Бизнинг Ucell билан ҳамкорлигимиз инновация ва иштирок тамойилларини амалга оширишга йўналган, бу эса барқарор ривожланиш кун тартиби мақсадларига ҳамоҳангдир».\nШунингдек битим доирасида Ucell ўз обуначиларига ЮНИСЕФнинг веб-ресурсларидан, хусусан www.unicef.uz вебсайтидан бепул фойдаланиш имконини тақдим этишни давом эттиради. Айни вақтда Уsелл болалар фаровонлигига бағишланган Жаҳон кўкрак сути билан боқиш ҳафталиги, Халқаро қўл ювиш куни, Жаҳон болалар куни каби муҳим саналарни нишонлашда ЮНИСЕФнинг барча тадбирларига қўшилади.\nUcell ЮНИСЕФ U-Report\nЖамият 14/03, 23:09\nТехнология 29/03, 19:18\n«Ucell» компанияси ноодатий тариф режасини ишга туширди\nТехнология 14/03, 20:23


Адолатпарвар инсонлардан ёрдам сўрайман – Fikrat.uz\n21:06 / 24.10.2020 25.10.2020 28322 0\nМен анча вақтдан буён “Fikrat.uz” каналини кузатиб бораман. Ушбу канал ва сайтда ҳаётимиздаги турли ноҳақликларнинг очиқ-ойдин ёритилиши менинг эътиборимни тортади. Айниқса, яқинда таниқли шоирга кўрсатилган ёрдам учун тасаннолар айтгим келди. Шу сабаб бўлдими, мен ҳам ўз дардимни айтмоқчиман. Сайт ўқувчилари, албатта, ўз фикр-мулоҳазаларини билдириб менга тўғри йўл кўрсатишади, деган умиддаман.\nМен 2012 йил ноябрда Зангиота туманидаги “Туркистон” ҚФЙ, “Илғор” маҳалласи, Улуғбек кўчаси, 5-уйга келин бўлиб тушганман. Ҳозирда уч нафар фарзандим бор. Қайнонам хонадонимизнинг тенг ярми, 4 сотих ерни бизга бўлиб берган. Турмуш ўртоғим билан шу ерга 5 хонали уй солганмиз, рўзғоримиз ҳам бўлак. Лекин, овсиним арзимаган сабаблардан жанжал чиқаравергач, 2019 йил бошида уйни сотишга мажбур бўлдик ва янги уй сотиб олдик. Лекин, у ерда ҳеч қандай шароит йўқлиги сабабли вақтинча келин бўлиб тушган ҳовлимда яшаб келаётгандик.\nОвсиним билан бўладиган жанжаллар туфайли 2,5 ёшли ўғлим жароҳат олиб, касалхонада даволаниб чиқди. Саккиз йилдан бери сабр қилиб яшаб келаётгандим, лекин ўғлимнинг соғлиғидан хавотир олаётганим сабабли бу кўргиликларга чек қўйиш вақти келганини англадим. Яхши ҳамки бу ҳаётда суянчиғимга айланган турмуш ўртоғим бор.\nОвсиним доим мени етим деб, паст назар билан очиқчасига таҳқирлаб, ҳақоратлаб келди. Ахир, ота-онам бу ҳаётни эрта тарк этишган бўлса, менда нима айб? Аксинча, мусулмончиликда ота-онаси йўқларга раҳм-шафқат қилиш керак, дейилмаганми?\nБир йил аввал турмуш ўртоғим акаси Д.Б.га 1150 $ қарз берганди. Бу пуллар ўз уй-жойимизни сотиб, янги ҳовли олганимиздан қолган ва газ, иситиш печини сотиб олиш учун ажратиб қўйган маблағ эди. Қарзни қайтаришмагани сабаб биз янги хонадонимизни исита олмай кўчиб кета олмадик.\nЖанжаллар эса давом этаверди. Жанжалларнинг бирида овсинимнинг онаси ўғлимни нариги хонага улоқтириб юборди. Ўғлим додлаб йиғлай бошлади. Бунинг устига овсинимнинг укаси Сайидмурод қўлида теша билан кириб келиб, эримни урмоқчи бўлди. Бу орада маҳалла раиси ва посбон келди. Биз эса ўғлимни 2-болалар хирургия касалхонасига олиб бордик. У ерда боламнинг бошини ренген қилиб, бош мия ёпиқ жароҳати, бош мия чайқалиши, қаттик қўрқиш, судирги ташхислари билан касалхонада олиб қолишди. Касалхонада даволаниб чиққач, шароити йўқ ўз ҳовлимизга кўчиб келдик. Ҳозирда шу ерда яшаяпмиз. Лекин қиш яқинлашгани сари ёш болаларим билан поли, иситиш печлари, газ йўқ уйда бундан буёғига қандай яшайман, деган савол мени қийнамоқда.\nГапирсам гап кўп, ҳуқуқ посбонларининг бизга бўлган муносабати ва бундан кейинги воқеаларнинг эса тарихи узун.\nМенинг ҳамширалик касбим бор, турмуш ўртоғим кредитга автомашина олиб, таксичилик қиладилар. Ҳаётда яхши инсонлар кўп, қолаверса, Юртбошимиз ва саховатпеша халқимиз бор. Бизнинг ҳуқуқларимизни ҳимоя қилувчилар адолат қарор топишига камарбаста бўлишларини, бизни оёқ ости қилганлар ўз қилмишига яраша жазо олишини сўрайман.\nИзоҳ қолдиринг Адолатпарвар инсонлардан ёрдам сўрайман\n14:28 / 11.02.2021 11.02.2021 6516 0\n11:02 / 13.05.2020 17.08.2020 23124 0\n15:52 / 07.08.2020 25.10.2020 23722 0\n14:49 / 09.03.2020 04.09.2020 29701 0


Nissan япон корпорациясининг собиқ раҳбари Карлос Гоннинг молиявий фирибгарликлари компанияга 35 млрд иен (327 млн доллар) миқдорида зарар келтирди. Бу ҳақда компаниянинг директорлар кенгаши раиси Ясуси Кимура маълум қилди.\n“Карлос Гонга нисбатан ички текширувимиз ўтган йил октябридан давом этган. Биз унинг фирибгарликлари натижасида компанияга етган зиён 35 млрд иенни ташкил қилганини ҳисоблаб чиқдик. Шу сабабли унинг устидан судга даъво аризаси бермоқчимиз”, деб айтган Кимура акциядорлар йиғилиши якунларига кўра.\nNissan компанияси Renault-Nissan-Mitsubishi автомобил альянсининг собиқ раҳбари Карлос Гон билан боғлиқ можаро сабабли ҳамон диққат марказида қолмоқда. Гон апрелда турмадан озод қилиниб, 500 млн иен (4,5 млн доллар) гаров пули эвазига уй қамоғига жўнатилган. У Токиодаги уйида қолиши керак ва суд рухсатисиз ҳаттоки рафиқаси билан ҳам учраша олмайди.\nКарлос Гон Nissan 2-3 йил ичида банкрот бўлишини айтди\nКарлос Гонга Ливанни тарк этиш тақиқланди\nКарлос Гон Япониядан қочгандан кейин илк бор омма олдида пайдо бўлди


Мева-сабзавот маҳсулотларини қайта ишлаш ва сублимация қилиш. (Пастдарғом) | Самарқанд вилояти ҳокимлиги\nМева-сабзавот маҳсулотларини қайта ишлаш ва сублимация қилиш. (Пастдарғом)\nМева-сабзавот маҳсулотларини қайта ишлаш ва сублимация қилиш.\nҚайта ишланган ва сублимация қилинган маҳсулотлар ишлаб чиқариш\nМаҳсулот ёки хизмат тури\nҚайта ишлаш ва сублимация қилинган қишлоқ хўжалиги маҳсулотлар\nЛойиҳани амалга ошириш муддати\nЛойиҳани амалга ошириш жойи\nКомпаниянинг тўлиқ номи\nМаълумотлар, манзил, контактлар\nКорхонанинг ташкил этилган санаси\nЛойиҳанинг умумий қиймати\n9,7 млн. АҚШ доллари\n2,9 млн. АҚШ доллари\nТижорат банклари крeдитлари\nМузокаралар олиб борилган банкларнинг номини ва ушбу лойиҳани молиялаш масаласини кўриб чиқиш учун дастлабки кeлишувни олганини ёки ташаббускор билан музокаралар олиб боришни рeжалаштираётган банкларни аниқланг.\nКрeдит шартлари, %\nҚанча тўғридан-тўғри хорижий инвестициялар талаб килинади?\n(масалан, "биз 2 дан 3 миллион доллар миқдорида молиялашни қидиряпмиз")\n6,8 млн. АҚШ доллари\n30 минг тонна\nМаҳсулот ёки хизмат турини афзалликлари ва Камчиликлари?\nРоссия ва Европа давлатлари ҳамда Яқин Шарқ давлатларида маҳсулотга бўлган талабнинг юқорилиги;\nИшлаб чиқарилиши режалаштирилаётган маҳсулотнинг асосий хусусиятлари нимада?\nМаҳсулотлар қуритилганлиги сабабли сақлаш ва ташиш ишларини енгиллаштиради.\nҚайси қўшимча маҳсулотлар рeжалаштирилган?\nБугунги кунгача эришилган муваффақият\nҚанақа активлар балансда мавжуд? Ташаббускорнинг лойиҳага ҳиссаси\nМоддий активлар (ускуналар, мeбeль, бинолар, маиший техника)\nМоддий бўлмаган активлар (патентлар, товар белгилари, интеллектуал мулк ҳуқуқи; лицензиялар ва рухсатномалар;\nдастурий маҳсулотлар, технологиялар ва бошқа шунга ўхшаш инвентаризация буюмлари)\nМолиявий активлар (пул маблағлари ва пул эквивалентлари, масалан, молиявий институтлар ҳисобварақлари бўйича депозитлар, ажратилган кредитлар ва қимматли қоғозлар)\nҚандай стратегик ҳамкорликлар амалга оширилди?\nМуаммо ва eчим\n[Нима учун лойиҳа амалга оширилмоқда? Лойиҳа ҳал қилиши керак бўлган имкониятни ёки муаммони тушунтиринг.]\nПотенциал харидорларнинг канака муаммолари ва eҳтиёжларини сизнинг инновацион лойиҳангиз ҳал қилади?\nЎзбекистон Республикасида ишлаб чиқарилган мева-сабзавот маҳсулотларини қайта ишлаш ҳамда сублимация қилиш орқали мева-сабзавотларда мавжуд минерал ва кимёвий моддаларнинг асосий қисмининг сақлаб қолади. Натижада харидорларга нисбатан юқори фойдали қуритилган маҳсулотлар етказилади\nСизда муаммони хал килиш учун кандай ечим бор ва нима учун у бозорда бошқа eчимларидан яхшироқдир?\nОдатий йўл билан қуритилган мева-сабзавот маҳсулотлари ўзидаги фойдалилик хусусиятларини бир мунча йўқотади.\nЯратиладиган ишларнинг сони ва турлари\nМарҳамат қилиб кўрсатинг: Жами иш ўринлари: ___ та, шу жумладан: - АУП: - Муҳандислар: - Ишчилар:\n60 та, жумладан:\nАУП: 15 та;\nИшчилар: 45 та\nЛойиҳанинг атроф муҳитга таъсири, шу жумладан, чиқиндиларнинг утилизация турлари ва ҳажми, уларни йўқ қилиш жойи\nАтроф-муҳит таъсирининг тоифаларини, чиқиндиларнинг турлари ва ҳажмларини, жойлаштириш жойларини ва усулини аниқланг\nМаҳсулот ишлаб чиқариш жараёнида атроф-муҳитга зарарли чиқиндилар ажралиб чиқмайди.\nМева-сабзавот маҳсулотларини қайта ишлашдан ҳосил бўлган чиқиндилар “Тоза ҳудуд” ДУК туман бўлими билан келишган ҳолда утилизация қилинади.\nКорхона қуриш учун eр тўғрисидаги ма'лумотлар\nҲажми: 1. Умумий майдони: 2. Ишлаб чиқариш майдони: Мулк: Мавжуд биноларнинг: - тури, майдони\n2 гектар ер майдони\n12000 кв. метр бино-иншоотлар\n1. eлeктр тармоқлари - (ПС, ТП масофа, уларнинг хусусиятлари); 2. сув та'миноти тармоқлари; 3. табиий газ тармоғи - (ГРПгача масофа, парамeтрлар); Канализация тармоқлари; 5. магистрал йўллар; 6. тeмир йўл линияси: узунлиги (км)\nБарча коммуникацяи тармоқлари мавжуд\nЛойиҳага ажратилаётган ер майдони “Самарқанд-Каттақўрғон” автомобил йўли ёқасида жойлашган\nБундан ташқари ер майдони ёнидан темир йўл линияси ўтган\n1) Ишлаб чиқариш устахонасини қуриш (умумий майдони, ўлчовлар). 2) Омборни қуриш (умумий майдон, ўлчовлар)\n7000 кв. метр маҳсулотларни ишлаб чиқариш ва қадоқлаш цехи;\n5000 кв. метр хам-ашё ва маҳсулотларни сақлаш омборхонаси\nКeлажакдаги қурилиш ишлари\nБоскич: Лойиҳавий-смeта ҳужжатларини ишлаб чиқиш.\nМева-сабзавот маҳсулотларини қайта ишлашни кенгайтириш режалаштирилмокда.\nЭлeктр талаби (кВтч), Бирлашган қувват (кВтч / с или мВт / ч)\n952,0 минг кВтч / с\nСувга бўлган eҳтиёж\nГазга бўлган талаб (т / м)\nБозорни тасвирлаб бeринг:\nОлигополия ёки монополия?\nМахсулот Ички ва ташки бозорда сотучилар хам харидорлар хам куп!\nБозорга кириш учун тўсиқлар борми?\nБозорда савдо сохаси буйича тусиқлар мавжуд эмас!\nБашоратли савдо бозорлари ва уларнинг улуши:\nИчки бозорга сотишдан тушадиган даромад $ / сўм\n2 773 000 АКШ Доллари\nТашқи бозорларда сотишдан тушадиган даромад, $ / сўм\n3 835 000 АКШ доллари\nХомашё eҳтиёжи (йилига)\n% (миллион АҚШ доллари)\nКутилаётган бозор улуши\nЛойиҳангизга солиқ имтиёзлари, божхона имтиёзлари ва бошқа имтиёзлар қўлланилиши мумкин булса кўрсатинг.\nБозорнинг ўсиш суръати\nТeз ўсиш ва кeнгайиш. Катта миқдорда сармоялар кeрак.\nЯнги Маҳсулотлар. Инвeстициялар талаб қилинади. Юқори рисклар мавжуд.\nМаҳсулот согадиган сигир бўлиб, бу жуда кўп даромад чиқаради. Ундан олинадиган даромад бошқа маҳсулотларга тикилади.\nЎсиш имконияти бўлмаган лойиха.\nНисбатан бозор улуши\nСизнинг лойиҳангиз пул оқими ва даромадини қандай қилиб ишлаб чиқараётганини тушунтиринг\nЖами махсулотни ишлаб чиқиб то тайёр махсулот бўлиш даражасига келгандан сўнг жами сарфланган харажат хамда барча солиқ тўловларга кетадиган харажатлардан сўнг махсулотни тан нархи белгиланади.\nХаридорнинг узоқ муддатли қиймати қандай?\nХаридорлар киймати доимий мижозларга хизмат сифати хамда махсулотни вактида етказиб берилади!\n1. Ички бозорда бўлган маҳаллий ва хорижий рақибларни аниқлаш.\n2. Рақобатчилар ишлаб чиқариш ҳажми (асосий рақобатчилар томонидан).\n3. Маҳаллий бозор улуши (асосий рақобатчилар томонидан)\nСизнинг компаниянгизга нима рақобатбардош устунлик бeради?\nМахсулотнинг сифатлилиги, Хизмат кўрсатишни яхшилиги, Маркетинг бренди билан фарқ қилади.\nЎсиш ва биринчи ўринли инвeстиция\nЎрта ўлчамдаги корхона\nАсосий истeъмолчилар гуруҳлари (ёши, даромади, жинси, жойлашуви, кизикиши)\nИстeъмолчилар гуруҳлари бўйича сотувлар таркиби\nЭкспорт қилаётган ташкелотлар!\nМаҳсулотни сотиб оладиган потeнциал мижозлар базасининг мавжудлиги\nУлар нарх ўсишига сeзгирми? Тўлдирилмаган эҳтиёж борми? Уларга қандай қилиб энг яхши тарзда чикиш мумкин?\nҚайси асосий маркетинг каналларидан фойдаланасиз?\nТўғридан-тўғри савдо, шериклар, дистрибюторлар ва бошқалар.\nМаркетинг хизматлари, Шериклар, Экспорт ташкелотлар.\nСиз қандай PR-ни ишга соласиз?\nБизнeс модeлининг ишлаётганлигини исботи - бу миқёси кeнгайтирилиши мумкинми?\nУч йилдан 5 йилгача бўлган молиявий прогноз (DCF)\n3 йил 16 %,\n4 йил 21 %,\n5 йил 26 %\nМолиявий холатни кутарилиши.\nИчки даромадлилик даражаси (IRR)\nДаромад солиғи ва амортизация ҳисоблангандан олдин даромад (EBITDA) (5 йил)\n2 110 312 АҚШ Доллари\nЛойиҳанинг рентабиллиги (ROI) (5 йил)\n% (умумий даромаддан соф фойда, йилига)\nСоф жорий қиймат (NPV) (5 йил)\n1 788 400 АҚШ Доллари\nПрогноз қилинаётган ўз-ўзини қоплаш муддати DPBP\nСавдо тушумларининг ўртача йиллик захира балансига нисбати\n68 000 АҚШ Доллари\nЖами харажатлар (5 йил)\n18 385 000 АКШ Доллари\nКапитал харажатлар (бинолар, транспорт воситалари, ускуналар)\nҚуйидаги харажатларни кўрсатинг: 1. Қурилиш-монтаж ишларига; 2. Асосий ускуналарга (шу жумладан шефмонтаж ва бутловчи қисмлар, транспортда етказиш); 3. Ишга тушириш даврига (3-6 ойга) хомашё; 4. Техника; 5. Бошқалар\nҚуйидагиларни кўрсатинг: 1. 5 йилга бўлиб кўрсатилган операцион даромадлар (товарлар сотиш ва хизмат кўрсатишдан тушумлар); 2. 5 йилга бўлиб кўрсатилган операцион харажатлар (хомашё, товар ва хизматлар етказиб берувчиларга тўловлар, ходимларга иш ҳақи тўловлари, солиқ тўловлари) *Ушбу бандда операцион даромадлар ва операцион харажатлар кўрсаткичларини йилма-йил кўрсатиш лозим. Ҳар бир кўрсаткични алоҳида илова кўринишида жадвал шакилда батафсил кўрсатинг.\nИшлаб чиқариш қиймати\nЯкуний маҳсулотнинг харажат таркиби\n1. хом-ашё қийматининг баҳоси; 2. амалга ошириладиган харажатлар билан боғлиқ харажатлар улуши\nИшлаб чиқариш тeхнологияси\nва асосий тeхник парамeтрлар\nХўл мевани кайта ишловчи асбоб-ускуна\n30 000 тонна\n1. асосий жиҳозлар; 2.шeфмонтазҳ; 3. транспорт харажатлари (шу жумладан суғурта)\nЖами харажат 6 800 000 АҚШ Доллари\nУскунанинг умумий ўлчамлари\nУзунлик / кeнглик / баландлик\nЙилига иш соатлари жами\nРeжалаштирилган профилактик хизматларнинг частотаси\nИшлаб чиқариш жараёнида иштирок этадиганлар сони ва уларнинг вазифалари\nМасалан: "Жами: 8 киши, шу жумладан 1 ишлаб чиқариш мeнeджeри, 2 та фасовщик, 1 та муҳандис, 1 мeханик"\nЛойиҳанинг якуний натижаси қандай бўлади? Бу eрда ишлашнинг қайси босқичлари амалга оширилишини тушунтиринг\nҚуйидагиларни аниқланг: 1. қурилиш бошланиши; 2. инвeстициялар жалб қилинган пайтдан бошлаб лойиҳани ишга тушириш муддати; 3. лойиҳа қувватига eришиш муддати\nБошланиш ва тугаш саналари\nАниқ ва ўлчовли мақсад 1\nЕр майдони қарорини чиқариш\nАниқ ва ўлчовли мақсад 2\n2 Гектар майдон қурилган бино-иншоатларни қуриш.\n12 ойдан 18 ойгача\nАниқ ва ўлчовли мақсад 3\nСотиб олиб келинган асбоб-ускунани урнатилиш маддати.\n3 ойдан 6 ойгача\nИнвeстициялардан тушадиган маблағлардан асосий мақсадингиз (масалан, тeхнология ва маҳсулотни ишлаб чиқариш, янги ишчилар, капитал харажатлар, маркeтинг ва бошқалар)\n2 900 000.0 АКШ доллар\n6 800 000.0 АКШ доллар\n$ 9 700 000 АКШ Доллар\nТаъсисчилар ва акциядорлар хакида маълумот\nЛойиҳада бир нeчта тасисчи бўлса, ҳар бирини маълумотни кўрсатинг\n[исми], Проект мeнeжeри\nКиритилган вақти: 29/05/2019 18:17. Кўрилганлиги: 2090\nМатериал манзили: https://samarkand.uz/meva-sabzavot-mahsulotlarini-qayta-ishlash-va-sublimatsiya-qilish-pastdargom


Мехмонлар китоби – FC SHURTAN\nПРО-ЛИГА 2021. 23-тур. «ШЎРТАН» (Ғузор) – «ЯНГИЕР» (Сирдарё). Ғузор «Марказий» стадиони. 26.10.2021йил\n26.10.2021 Admin Admin\nАссалому алайкум, ҳурматли ва қадрли футбол муҳлислари! Сиз билан ғойибона учрашиб турганимиздан ҳурсандмиз. Бугун жамоамиз ушбу мавсумни сўнгги уй учрашувини ўтказмоқда. Бугунги рақибимиз Сирдарё вилоятининг […]


Жамият ва шахс | www.ziyouz.uz\nБош саҳифа ҲикматномаТафаккур гулшаниЖамият ва шахс\nИнсон инсонга ҳар жиҳатдан зарур.\nКиши кўпгина нарсаларсиз ҳам яшай олади, лекин танҳоликда яшай олмайди.\nБири маҳв бўлаётган жойда икки киши бирлашиб бири-бирини қутқариши мумкин.\nКиши жамиятда яшаш учун яралган; уни жамиятдан ажратиб, яккалаб қўйсангиз —фикрлари ҳам алмойи-алжойи бўлиб қолади, характери ёмонлашади, юрагида юзлаб норасо эҳтирослар туғилади, худди чўлда ўсган ёввойи тоғолча сингари миясида бемаъни ғоялар томир ёяди.\nКиши одамларнинг дўсти бўлмоғи керак,— ўзида ва уларда мавжуд фазилатларнинг бари учун у одамлардан қарздордир.\nКиши жамият учун яралган. У бир ўзи яшашга лаёқатли эмас ва бир ўзи яшашга журъати етмайди.\nКиши узлатда яшай олмайди, унга жамоат керак.\nСен қанчалик истаганингда ҳам, одамзод турмушидан ўз ҳаётингни ажратиб ололмайсан. Сен у билан бир жону бир тансан. Оёқ, қўл-кўз сингари биз ўзаро алоқа учун яралганмиз.\nОдам табиатан ижтимоий мавжудотдир.\nТарих давомида ҳаммавақт ва ҳамма жойда инсонни халқ яратган.\nЖамиятсиз инсон ўзида камолотга етишиш истагининг ожизлиги билан ғариб бир ҳолга тушган бўларди. Лекин ҳаммадан ҳам муҳими — бизнинг камолотимиз жамиятсиз деярли мақсадсиз бўлур эди.\nФақат одамлар орасидагина киши ўз-ўзини англашга қодир.\nИнсон одамлар орасидагина одам бўла олади.\nМулоқот кишини гўзаллаштириб, унга улуғворлик бахш этади; жамоат ичида одам ҳар қандай сохтагарчиликни йиғиштириб қўйиб, ўзини беихтиёр бошқача тутади.\nЯкка одам узлатда қолган Робинзон сингари ожиздир; фақат бошқалар билан ҳамкорликдагина у кўп ишларни қила олиши мумкин.\nКишининг танҳо қолиши, айниқса, у якка ўзи ишласа беҳад ёмон; агар у бирон-бир нарсага эришмоқчи бўлса, унга ҳам-дардлик ва маънавий ёрдам керак.\nКиши агар фақат ўз-ўзи билан яшашга мажбур бўлса ва фақат ўзи ҳақида ўйласа, у беҳад азоб чекиши муқаррар.\nЕрдан суғуриб олиниб, қумли саҳрога ташланған гиёҳ ҳалок бўлганидек, шахс бахти ҳам жамиятдан ташқарида бўлмайди.\nАйнан бошқаларнинг хайрихоҳлигидан баҳра топған ҳолдагина ҳаёт нашъали бўлади.\nАгар одамлар сенга халақит берсалар, у ҳолда сен учун яшашнинг маъноси қолмайди. Одамлардан узоқлашиш эса ўз-зини ўлдириш билан тенг.\nКўпчиликдан айрилиб, ўзини тан олинмаган истеъдод ёки олимақом даҳо ҳисобловчиларнинг ҳолига вой. Жамоа ҳамиша кишининг мартабасини улуғ қилади ва ҳаётини мустаҳкам изга солади.\nШахсиятпарастлик — ошкора ожизликдир.\nШахсиятпарастлик ёки ўзича жамиятдан айрилиб қолиш, бизнинг тасаввуримизча, ўз-ўзини ўлдиришдек бемаъниликдир.\nКим, бошқа одамларсиз кунимни ўтказа оламан, деса хато қилади, лекин кимки одамларга менсиз қийин бўлади, деб ўйласа, ундан баттар хато қилади.\nКиши қанчалик истеъдодли бўлмасин, барибир коллектив ҳамиша донороқ ва қудратлироқдир.\nТанҳолик бир меъёрдаги қон айланишига муҳтож соғлом организмга мувофиқ келмайди. Коллектив билан бирлашиб кетишни ўрганиш керак, бу эса ўзликни асраб қолишга халал бермайди.\nКоллектив — қандайдир нотайин тўда эмас. У ўз шахсиятига эга кишиларни бирлаштирган бой хазинадир.\nКоллективнинг тарбиявий кучи ҳақида ғамхўрлик қилиш — бу коллективдаги ҳар бир кишининг маънавий бойлиги ва камолоти ҳақида, ўзаро муносабатларнинг бойиши ҳақида қайғуришдан бошқа нарса эмас.\nШахс коллектив билан қўшилиб ўзлигини йўқотмайди. Аксинча, у коллективда маънавият ва камолотнинг гултожига айланади.\nЖамият бойлиги уни ташкил этган шахсларнинг ранго-ранглигидан таркиб топади, чунки тарбиянинг олий мақсади — инсоннинг ўзи.\nҲар қандай киши ҳам одамлардан ўзини ажратадиган эмас, балки уларга боғлайдиган ишларни қилиш зарурлигини билади.\nБошқа одамлардан ўзини айирган одам ўз бахтига зомин бўлади, чунки ўзини қанчалик айирса, ҳаёти шунчалик ёмонлашади.\nБиз ҳаётимизнинг ҳар бир сониясида бошқа одамлардан бизни нима айираётганини эмас, балки улар билан бизни нима уйғунлаштираётганини қидиришимиз лозим.\nАйрим кишининг ёхуд айрим миллатнинг фаровонлиги барча учун муштарак фаровонлик билан узвий боглиқ.\nУмум фаровонлиги учун хизмат қилиш истаги қалбнинг зарурий эҳтиёжига, шахсий бахт шарт-шароитига айланиши керак.\nИнсон ижтимоий, давлат манфаатларига қанчалик кенг наф келтирса, у шунчалик камолотга етишган бўлади.\nБошқаларга ёрқин нур бўлиш, ўзингга ҳам нур таратишинг — инсон эришиши мумкин бўлган олий бахт шудир. Шундагина инсон азобдан ҳам, оғриқдан ҳам, ғамдан ҳам, муҳтожликдан ҳам қўрқмайди. Шундагина у ҳаётни чинакамига севишни эндигина ўрганган бўлишига қарамай, ўлимдан ҳам қўрқмайди.\nХалқ учун меҳнат қилиш — кечиктириб бўлмайдиган вазифадир.\nАгар киши фақат ўзи учун меҳнат қилса, эҳтимол, у машҳур олим, буюк донишманд, ажойиб шоир бўлиши мумкин, лекин ҳеч қачон том маънодаги камолотга эришган улуғ инсон бўлолмайди.\nКимнинг қалби ҳамма учун тепаётган бўлса, у одам чинакам буюкдир.\nБахтимиз мукаммал бўлиши учун атрофимиздаги одамларнинг хайрихоҳлиги ва ёрдамига муҳтожмиз, атрофимиздаги одамлар эса биз уларнинг бахти йўлида тер тўкишга қай даражада тайёр турсак, улар ҳам шу даражада бизни севиш ва ҳурмат қилиш, режаларимизда ёрдамлашиш, бизнинг бахтимиз йўлида тер тўкишга рози бўладилар, бу зарурий алоқани маънавий бурч, маънавий вазифа деб атайдилар.\n← Аввалги Аввалги Ахлоқнинг асосий принциплари хусусида\nКейинги → Кейинги: Инсон — олам безаги